sagorsarker/bangla-wikipedia huggingface dataset:
মোঃ শামীম আহসান

মোঃ শামীম আহসান বাংলাদেশ সরকারি কর্মকমিশনের (পি. এস. সি.) বিজ্ঞ সদস্য এবং একজন বাংলাদেশি কূটনীতিবিদ যিনি সুইজারল্যান্ড ও ভ্যাটিকানে বাংলাদেশের রাষ্ট্রদূত দায়িত্ব পালন করেন।
মোঃ শামীম আহসান রাজশাহী মেডিকেল কলেজ থেকে এমবিবিএস ডিগ্রী লাভ করেন। ফ্রান্সে থাকাবস্থায় তিনি মিশিনস্থ সেন্টার অডিও ভিজুয়েল দ্য লংগ মডেরন (CAVILAM)-এ ফরাসি ভাষার উপর প্রশিক্ষণ গ্রহণ করেন এবং পরবর্তীতে প্যারিসের ইন্সটিটিউট ইন্টারন্যাশনাল দ্য এ্যাডমিনিস্ট্রেশন পাবলিক থেকে ডিপ্লোম দ্য ল’ ইন্সস্টিটিউট সহ কূটনৈতিক প্রশিক্ষণ কোর্স সম্পন্ন করেন। এছাড়া, প্যারিস ঢ১ বিশ্ববিদ্যালয়ের জিন মনেট অনুষদ থেকে আন্তর্জাতিক সংস্থার কূটনীতি ও প্রশাসন এর উপর স্নাতকোত্তর ডিপ্লোম দ্য এতুদ সুপিরিয়ার স্পেশালিজে (ডিএসইএস) অর্জন করেন।
তিনি বাংলাদেশ সিভিল সার্ভিস পররাষ্ট্র ক্যাডারের কর্মকর্তা হিসেবে ১৯৮৬ সালে পররাষ্ট্র মন্ত্রণালয়ে চাকুরিজীবন শুরু করেন। পরবর্তীতে তিনি জেনেভাস্থ জাতিসংঘ কার্যালয় ও অন্যান্য আন্তর্জাতিক সংস্থায় বাংলাদেশের স্থায়ী প্রতিনিধি, বিশ্ব বাণিজ্য সংস্থায় বাংলাদেশের স্থায়ী প্রতিনিধি এবং ইরান, সুইজারল্যান্ড, ভ্যাটিকান, ব্রুনাই এবং ব্রাজিলে বাংলাদেশের রাষ্ট্রদূত হিসেবে দায়িত্ব পালন করেন।
সংবিধানের ১৩৮(১) অনুচ্ছেদের ক্ষমতাবলে মহামান্য রাষ্ট্রপতি ৪ অক্টোবর ২০২০ তারিখে তাঁকে বাংলাদেশ সরকারী কর্ম কমিশনের সদস্য হিসেবে নিয়োগ দেন।
মিউকি উয়েহারা

মিউকি উয়েহারা ( ; জন্ম ২২শে নভেম্বর, ১৯৯৫) একজন জাপানি মহিলা লম্বা-দূরত্বের দৌড়বিদ যিনি ৫০০০ মিটার এবং ১০,০০০ মিটার দৌড়ে প্রতিদ্বন্দ্বিতা করেন।
মিউকি কাগোশিমায় জন্মগ্রহণ করেছেন, তিনি সেখানে উচ্চ বিদ্যালয়ে পড়াশোনা করেন এবং স্নাতক শেষ করার পর দাই-ইচি লাইফের সাথে একজন পেশাদার কর্পোরেট রানার হয়ে ওঠেন। ২০১৫ সালে সিনিয়র জাতীয় পর্যায়ে তাঁর প্রথম অগ্রগতি দেখা গিয়ছিল, জাপানি জাতীয় গেমসে তিনি সপ্তম স্থানে এসেছিলেন, তারপরে অ্যাথলেটিক্সে ২০১৬ সালের জাপান চ্যাম্পিয়নশিপে ৫০০০ মিটার দৌড়ে পঞ্চম হয়েছিলেন। 
একজন জুনিয়র অ্যাথলিট হিসাবে, তিনি এশীয় ক্রস কান্ট্রি চ্যাম্পিয়নশিপে তাঁর সাফল্য অর্জন করেছিলেন। তিনি ব্যক্তিগত এবং দলগত ইভেন্টে জাপানিদের নেতৃত্ব দিয়ে দুটি জুনিয়র স্বর্ণপদকের জিতেছিলেন। সেই বছরের পরে, তিনি অ্যাথলেটিক্সে ২০১২ বিশ্ব জুনিয়র চ্যাম্পিয়নশিপে ৩০০০ মিটার দৌড়ে ট্র্যাকে অষ্টম স্থান অধিকার করেন। তিনি ২০১৩ আইএএএফ বিশ্ব ক্রস কান্ট্রি চ্যাম্পিয়নশিপে জাপানের চতুর্থ স্থানে থাকা জুনিয়র দলে ছিলেন। ২০১৫ সালে, তিনি ৫০০০ মিটারে তাঁর ট্র্যাক সেরা ১৫:২১.৪০ সময় করেছিলেন এবং ১০,০০০ মিটার দৌড়ে সময় নিয়েছিলেন ৩২:১৬.৬৬।
প্রশিক্ষক সাচিকো ইয়ামাশিতার (ম্যারাথনে প্রাক্তন বিশ্ব পদক বিজয়ী) নির্দেশনায়, তিনি ২০১৬ গ্রীষ্মকালীন অলিম্পিকে জাপানের জন্য নির্বাচিত হন এবং, নিজের হিটে সবার সামনে থেকে, তিনি অলিম্পিক ৫০০০ মিটার ফাইনালে জায়গা করে নেন - তিনি শুধুমাত্র দ্বিতীয় জাপানি নারী যিনি এই কৃতিত্ব অর্জন করেছেন।
কালীপদ সেন

কালীপদ সেন (১৯১০ - ১৯৯৩)একজন সঙ্গীত পরিচালক এবং অভিনেতা ছিলেন। সুরকার হিসাবে তিনি ৫০, ৬০ এবং ৭০ এর দশকে বাংলা চলচ্চিত্রে অত্যন্ত মূল্যবান অবদান রেখেছিলেন। বাংলা চলচ্চিত্র জগতে সঙ্গীত পরিচালক হিসাবে তাঁর উল্লেখযোগ্য কাজগুলি হল সাড়ে চুয়াত্তর (১৯৫৩), বিরাজ বৌ (১৯৭২) এবং বিন্দুর ছেলে (১৯৭৩) ইত্যাদি।
কালীপদ সেনের জন্ম ত্রিপুরার চানপুর জেলায় । ছেলেবেলা থেকেই সঙ্গীত চর্চায় পারদর্শী ছিলেন। কাজী নজরুল ইসলাম এবং হিমাংশু দত্তর কাছে থেকে সংগীত শিক্ষা হাতেখড়ি হয়। বাংলা চলচ্চিত্রে প্রথম দিকে কিছুদিন হিমাংশু দত্তর সহকারী হিসাবে কাজ করেছেন। মানু সেন পরিচালিত বিরিঞ্চিবাবা (১৯৪৪) চলচ্চিত্রে তিনি প্রথম সঙ্গীত পরিচালক হিসাবে সুর দেন। তারপর প্রেমেন্দ্র মিত্র পরিচালিত নতুন খবর (১৯৪৭) ছবিতে তিনি প্রেমেন্দ্র মিত্রর সাথে গীতিকার হিসাবেও কাজ করেছেন।
তিনি ১৯৫৩ সালে উত্তম কুমার অভিনীত "সাড়ে চুয়াত্তর" চলচ্চিত্রে দুর্দান্ত সঙ্গীত রচনা করেছিলেন। ধনঞ্জয় ভট্টাচার্যের কণ্ঠে শ্যামাসঙ্গীত "এ মায়া প্রপঞ্চময়" দর্শকদের বিমোহিত করেছিল। অন্য গানটি ছিল সমবেত কণ্ঠে "আমার এ যৌবন" শ্যামল মিত্র, মানবেন্দ্র মুখোপাধ্যায়, দ্বিজেন মুখোপাধ্যায়, ধনঞ্জয় ভট্টাচার্য, পান্নালাল ভট্টাচার্য ও সনৎ সিংহ তাঁদের কণ্ঠ দিয়েছেন। মানবেন্দ্র মুখোপাধ্যায় এবং শ্যামল মিত্র এমনকি ছবিতে অভিনয় করেছেন। ছবিটি পরিচালনা করেছেন নির্মল দে।
চিত্ত বসু পরিচালিত কমেডি চলচ্চিত্র ছেলে কার (১৯৫৪), কালিপদ সেন সঙ্গীত রচনা করেছিলেন। “বদল আকাশ”, “রজনীগন্ধা” ইত্যাদি গানগুলো সুপারহিট ছিল। অজয় কর পরিচালিত শ্যামলী (১৯৫৬) কালিপদ সেন সঙ্গীত রচনা করেছিলেন সব গানগুলি সুপারহিট ছিল। স্বর্ণযুগের সমস্ত কিংবদন্তি গায়কদের জন্য সঙ্গীত রচনা করেছিলেন।
তিনি উত্তম কুমারের বহু সফল চলচ্চিত্রে সঙ্গীত রচনা করেছেন তার মধ্যে রয়েছে বিধিলিপি, লক্ষহীরা, পুনর্মিলন, কঙ্কাবতীর ঘাট, সাড়ে চুয়াত্তর, রাজাসাজা, উপহার, বিরাজ বৌ ইত্যাদি। তপন সিনহা পরিচালিত অঙ্কুশ ও নির্জন সৈকতে, দিলীপ রায় পরিচালিত দর্পচূর্ণ, চিত্ত বসু পরিচালিত বিন্দুর ছেলে, সুকুমার দাশগুপ্ত পরিচালিত সদানন্দের মেলা, অসীম পাল পরিচালিত দুই বাড়ি, হরিদাস ভট্টাচার্য পরিচালিত দেবত্র, অজয় কর পরিচালিত বামুনের মেয়ে ইত্যাদি। তিনি ১৯৪৭-১৯৮৮ সাল পর্যন্ত চলচ্চিত্র জীবনে ৯৪টি ছবিতে সংগীত পরিচালক হিসাবে কাজ করেছেন। তাঁর চল্লিশ বছর চলচ্চিত্র জীবনে তিনি বহু পরিচালকের সাথে কাজ করেছেন।
উল্লেখযোগ্য কয়েকজন হলেন মধু বসু, বিমল রায়, নীরেন লাহিড়ী, মানু সেন, প্রফুল্ল রায়, নরেশ মিত্র, চিত্ত বসু, হীরেন নাগ, তপন সিংহ, অজয় কর, বিকাশ রায়, সুশীল মজুমদার, গুরু বাগচী, অজিত লাহিড়ী, অজিত গাঙ্গুলী, নির্মল দে প্রমুখ।
মার্থা ব্রে

মার্থা ব্রে বা মার্থা ব্রে-স্মিটস (১৮৮৪ - ১৯৪৯) ছিলেন একজন ফরাসি ভোটাধিকার কর্মী, যিনি নারীদের ভোটাধিকারকে স্বীকৃতি দেওয়ার পক্ষে ফরাসি মতামতকে প্রভাবিত করার জন্য মহিলা অ্যাকশন লীগ () গঠন করেছিলেন।
ব্রে ১৮৮৪ সালে জন্মগ্রহণ করেন। তিনি মহিলা নেত্রী হুবার্টিন অক্লার্টের একজন ভক্ত ছিলেন। 
১৯২৫ সালের ৬ই ডিসেম্বর, তিনি 'মহিলাদের ভোটাধিকারের জন্য মহিলা অ্যাকশন লীগ' () তৈরি করেন। তাঁর উদ্দেশ্য ছিল ফরাসি নারীদের যে ভোট দেওয়ার অধিকার থাকা উচিত, তার স্বীকৃতি দেওয়ার জন্য ফরাসি মতামতকে প্রভাবিত করা। তিনি বিশ্বাস করেছিলেন যে নারীদের ভোট দেওয়া যুদ্ধ এড়ানোর একটি উপায় হতে পারে। ব্রিটেন যখন ভোটাধিকার স্বীকার করে নিয়েছিল, ফ্রান্স কিন্তু যুদ্ধের পরে ফরাসী মহিলাদের ভোটাধিকার দিয়ে পুরস্কৃত করেনি এবং মহিলাদের ভোটাধিকারের যুক্তি নিয়ে বিভ্রান্তি সৃষ্টি হয়েছিল। কারণটি কি ছিল একটি "সঠিক" অথবা সংযম, যৌনরোগ বা নিরস্ত্রীকরণের মতো লড়াইয়ের সমস্যাগুলির সুবিধার কারণে যেখানে একটি ঐতিহ্যগত মহিলা লবি গ্রুপ ছিল। 
ব্রের সংগঠন বিভিন্ন শ্রেণিতে ব্যাপক সমর্থন পেতে প্রচারণায় হাস্যরসের ব্যবহার করেছিল। তাঁর সংস্থায় প্রায় ৫০০ সদস্য ছিল বলে অনুমান করা হয়। তিনি যে সংগঠনটি তৈরি করেছিলেন তা ছিল অ-জঙ্গি কিন্তু প্রথম বিশ্বযুদ্ধের আগে ব্রিটিশ মহিলা সামাজিক ও রাজনৈতিক ইউনিয়ন যে জঙ্গি কৌশলগুলি ব্যবহার করত তার জন্য ব্রে ঈর্ষান্বিত ছিলেন। আমেরিকানরা ব্রের সংস্থাকে একটি রোল মডেল হিসাবে দেখেছিল। 
১৯২৬ সালের ৮ই সেপ্টেম্বর প্যারিসের দৈনিক পত্রিকা লে জার্নালের প্রথম পাতা তৈরি হয়েছিল বিশেষ কিছু বিষয় দিয়ে। সেখানে ব্রের সংস্থার প্রচারণার খবর ছিল, সমর্থকদের নিয়ে একটি গাড়ির ছবি ছিল এবং ব্রের একটি প্রতিকৃতি ছাপা হয়েছিল।
সাউদাম্পটন জেনারেল হাসপাতাল

সাউদাম্পটন জেনারেল হাসপাতাল (এসজিএইচ) ইংল্যান্ডের সাউদাম্পটনে অবস্থিত একটি বৃহৎ শিক্ষণ হাসপাতাল যা সাউদাম্পটন এনএইচএস ফাউন্ডেশন ট্রাস্ট কর্তৃক পরিচালিত হয়।
হাসপাতালটি ১৯০০ সালে সাউদাম্পটনের শার্লি ওয়ারেনে সাউদাম্পটন ইউনিয়ন ইনফার্মারি হিসাবে প্রতিষ্ঠিত হয়েছিল। রয়্যাল সাউথ হ্যাম্পশায়ার হাসপাতাল ছিল স্বেচ্ছাসেবী হাসপাতাল, যা ১৮৩৫ সালে শহরে প্রতিষ্ঠিত হয়েছিল। প্রাথমিক পঁয়ত্রিশ-একর (চোদ্দ হেক্টর) সাইটটির জন্য দরিদ্র আইন অভিভাবকদের আট হাজার দুইশত পাউন্ড ব্যয় হয়েছিল এবং ভিত্তিপ্রস্তরটি ১৯০০ সালের একত্রিশ মার্চ স্থাপন করা হয়েছিল। মূল বিল্ডিং পরে ভেঙে ফেলা হয়।
সাউদাম্পটন বরো কাউন্সিল ১৯২৯ সালে হাসপাতালের দায়িত্ব গ্রহণ করে এবং শয্যার সংখ্যা চারশত একত্রিশ এ প্রসারিত করে। ১৯৪৮ সালে যখন জাতীয় স্বাস্থ্য সেবা চালু হয়, তখন হাসপাতালটি তার বর্তমান নাম গ্রহণ করে। 
যুক্তরাজ্যের বর্তমান প্রধানমন্ত্রী ঋষি সুনাক ১২ মে ১৯৮০ সালে হাসপাতালে জন্মগ্রহণ করেছিলেন।
১৯৮৩ সালে, ১০ মিলিয়ন পাউন্ডের ওয়েস্ট উইং নির্মাণ করা হয়েছিল, যা হাসপাতালে ৪৭২ শয্যা যোগ করে; এটি এক বছর পরে ১.৫ মিলিয়ন পাউন্ড ব্যয়ে ওয়েসেক্স বডি স্ক্যানার ইনস্টল করা হয়েছিল।
জুলাই ২০০৬ সালে, কার্ডিয়াক রোগীদের আত্মীয়দের জন্য আবাসনসহ একটি নতুন কার্ডিয়াক সেন্টার খোলা হয়েছিল। ২০০৬ সালের সেপ্টেম্বরে স্টিভ মিলস স্টেম সেল ল্যাবরেটরি, যা সাউদাম্পটন এফসি ফুটবলার স্টিভ মিলস দ্বারা নির্মিত একটি দাতব্য সংস্থা দ্বারা প্রতিষ্ঠিত হয়েছিল, রয়্যাল সাউথ হান্টস হাসপাতাল থেকে সাউদাম্পটন জেনারেল হাসপাতালে একটি নতুন স্থানে স্থানান্তরিত করে এবং স্টিভের বিধবা জো এবং প্রাক্তন সাউদাম্পটন ফুটবলার এবং ম্যানেজার অ্যালান বল আনুষ্ঠানিকভাবে ২৭ সেপ্টেম্বর ২০০৬ সালে উদ্বোধন করেছিলেন।
২০১৬ সালে হাসপাতালটি উচ্চায়ন করে প্রাপ্তবয়স্ক এবং শিশুদের মেজর ট্রমা সেন্টার (এমটিসি) বানানো হয়।
হাসাতালটি বিবিসি ডকুমেন্টারি সিরিজ, দ্য জেনেরল এবং আইটিভি ডকুমেন্টারি সিরিজ ট্রমা: লেভেল অয়ান নির্মাণ স্থান ছিল।
ক্যাথরিন ওসলার

ক্যাথরিন ওসলার বা ক্যাথরিন কোর্টল্ড ওসলার; ক্যাথরিন কোর্টউল্ড টেলর (২৬শে ফেব্রুয়ারি ১৮৫৪ - ১৬ই ডিসেম্বর ১৯২৪) একজন ব্রিটিশ সমাজ সংস্কারক এবং ভোটাধিকার কর্মী ছিলেন।
ওসলার ১৮৫৪ সালে ব্রিজওয়াটারে উইলিয়াম এবং ক্যাথরিন টেলরের ঘরে জন্মগ্রহণ করেন। ক্যাথরিন ছিলেন তাঁদের জ্যেষ্ঠ সন্তান। বার্মিংহাম উইমেন'স সাফ্রেজ সোসাইটি গঠনের সময় থেকেই তাঁর একতাবাদী বাবা-মা সেটির সভ্য ছিলেন। ১৮৮৫ সালে ওসলার এই সংস্থার কোষাধ্যক্ষ থেকে সেক্রেটারি হওয়ার সাথে সাথে সমিতিতে তাঁর পদোন্নতি হয়।
ক্যাথরিন বিয়ে করেছিলেন আলফ্রেড ওসলারকে। আলফ্রেড বার্মিংহামের 'এফ অ্যাণ্ড সি ওসলার'-এর পারিবারিক ফার্ম চালাতেন। এই ফার্ম সূক্ষ্ম ক্রিস্টালের নকশা করা এবং তার থেকে ক্রিস্টালের জিনিস তৈরির জন্য বিখ্যাত। বিশ্বের অনেক জায়গায় বড় বড় দালানে পাওয়া ঝাড়বাতিগুলি এর একটি উদাহরণ। আলফ্রেড ওসলার লিবারেল পার্টির সদস্য ছিলেন। ১৮৮৮ সালে মহিলা লিবারেল ফেডারেশন বার্মিংহামে একটি সম্মেলন করেছিল এবং ক্যাথরিন ওসলারকে এতে সভাপতিত্ব করতে বলা হয়েছিল। চার বছর পর নারীমুক্তি ইউনিয়ন বার্মিংহামে মিলিত হয় এবং ওসলারকে একটি অধিবেশনে সভাপতিত্ব করার জন্য আমন্ত্রণ জানানো হয়, সেখানে তিনি স্থানীয় সরকারে নারীদের সম্পৃক্ত করার জন্য তাঁর উচ্চাকাঙ্ক্ষার কথা শোনান।
১৯০৩ সালে, তিনি বার্মিংহাম মহিলা ভোটাধিকার সোসাইটির সভাপতি হন।
ওসলার জঙ্গি ভোটাধিকারীদের কর্মের বিরোধী ছিলেন এবং তিনি মহিলা সামাজিক ও রাজনৈতিক ইউনিয়নের কর্মকাণ্ডের সমালোচনা করে লিখেছিলেন। তবে কারাগারে ডব্লিউএসপিইউ জঙ্গিদের সাথে যেভাবে আচরণ করা হত তা তিনি অনুমোদন করেননি। ১৯০৯ সালে, তিনি বার্মিংহাম উইমেন'স লিবারেল অ্যাসোসিয়েশনের সভাপতির পদ থেকে পদত্যাগ করেন, লিবারেল সরকারের ভোটাধিকার বন্দীদের জোর করে খাওয়ানোর নীতির প্রতি আপত্তি জানিয়ে।
১৯১১ সালে, ওসলার নারী ভোটাধিকার সমিতির জাতীয় ইউনিয়নের (এনইউডব্লিউএসএস) কার্যনির্বাহী কমিটিতে যোগদান করেন। ওসলার বার্মিংহামেও স্থানীয় সরকারে নারীদের ভূমিকা প্রতিষ্ঠার চেষ্টায় সক্রিয় ছিলেন।
১৯১৯ সালে, লিঙ্গ বৈষম্য দূরীকরণে ওসলারের কাজের জন্য বার্মিংহাম ইউনিভার্সিটি তাঁকে স্নাতকোত্তর ডিগ্রি প্রদান করে। ওসলার ১৯২৪ সালে এজবাস্টনে মারা যান। স্থানীয় শিল্পী এডওয়ার্ড হার্পারের করা তাঁর একটি প্রতিকৃতি একটি স্থানীয় গ্যালারিতে বসানো হয়েছিল এবং সেটি এখন সেখানেই রয়েছে।
তাঁর নাম এবং ছবি (এবং অন্যান্য ৫৮ জন নারী ভোটাধিকার সমর্থকদের) ২০১৮ সালে উন্মোচিত লন্ডনের পার্লামেন্ট স্কোয়ারে মিলিসেন্ট ফসেটের মূর্তির পাদমূলে রয়েছে
ইসমাঈল খাঁ

ইসমাঈল খাঁ মধ্যযুগীয় বাংলার একজন অভিজাত ছিলেন। তিনি ছিলেন বারো-ভুঁইয়াদের সরদার ঈশা খাঁর ছোট ভাই।
ইসমাঈল খাঁ ষোড়শ শতকে বাংলার ভাটি অঞ্চলের সরাইলের দেওয়ান বংশ নামে পরিচিত এক অভিজাত বাঙ্গালী সুন্নি মুসলিম "জমিদার" খান্দানে পয়দা হন। তাঁর দাদা দেওয়ান ভগীরথ অযোধ্যার বৈস রাজপুত বংশের একজন ছিলেন এবং বাংলার সুলতান গিয়াসউদ্দীন মাহমূদ শাহের দেওয়ান হিসেবে নিযুক্ত হওয়ার বাদে সরাইলে বসতি স্থাপন করেন। তার বাবা দেওয়ান সুলেমান খাঁ (পূর্বে কালিদাস গজদানী নামে পরিচিত) এই পদের উত্তরাধিকারী হন এবং সোনারগাঁর বিখ্যাত আলেম ইব্রাহীম দানিশমন্দ সাহেবের কাছে ইসলাম গ্রহণ করেন। ইসমাঈল খাঁর মা সৈয়দা মোমেনা খাঁতুন ছিলেন সুলতান মাহমূদ শাহের কন্যা। তার খালা খিজির খাঁন সূরকের সাথে বিয়ে করেছিলেন। ইসমাঈল খাঁর বড় ভাই ছিলেন ঈশা খাঁ, যিনি পরবর্তীতে বাংলার শাসনকর্তা হন, এবং বোন ছিলেন শাহেনশাহ বিবি।
ইসমাঈল খাঁর নানা, বাংলার সুলতান গিয়াসউদ্দীন মাহমূদ শাহ, ১৫৩৮ খ্রীষ্টাব্দে পাঠান সুলতান শের শাহ সূরীর কাছে পরাজিত হন, যার ফলে বাংলা সূরী সাম্রাজ্যের একটি প্রদেশে পরিণত হয়। ১৫৪৫ খ্রীষ্টাব্দে ইসলাম শাহ সুরীর শাসনামলে, মুহম্মদ খাঁন সূরকে বাংলার আমিন হিসেবে নিযুক্ত করা হয় এবং এই অঞ্চলের বিদ্রোহী সর্দারদের তাড়ানোর জন্য দায়ী করা হয়। সরাইলের দেওয়ানরা সূরী কর্তৃত্বের বিরুদ্ধে সবচেয়ে উল্লেখযোগ্য প্রতিরোধ ছিল এবং ইসমাঈল খাঁর বাবাকে মৃত্যুদণ্ড দেওয়া হয়েছিল। তাজ খাঁ এবং দরিয়া খাঁর নেতৃত্বে একটি বাহিনী তাদের বিরুদ্ধে প্রেরণ করা হয় এবং দেওয়ানদের কঠোর প্রতিরোধ সত্ত্বেও, ইসমাঈল খাঁর বাবা সুলাইমান শেষ পর্যন্ত সংঘর্ষে নিহত হন। ইসমাঈল খাঁ এবং তার বড় ভাই ঈশা খাঁকে পরবর্তীতে বন্দী করে নিয়ে যাওয়া হয় এবং তুরানের ইরানী ব্যবসায়ীদের কাছে ক্রীতদাস হিসেবে বিক্রি করা হয়।
১৫৬৩ খ্রীষ্টাব্দে কররানী রাজবংশ বাংলা ও বিহারের নিয়ন্ত্রণ নেয়। ইসমাঈল খাঁর চাচা দেওয়ান কুতুব খাঁ সুলতান তাজ খান কররানীর দরবারে নিযুক্ত ছিলেন এবং সফলভাবে তার ভাতিজাদের সন্ধান করেছিলেন। কুতুব খাঁ তাদের মালিকদের সাথে মুদ্রা বিনিময় করে ইসমাঈল ও তার ভাইকে আজাদ করতে কামিয়াব হন।
সারা এ ইভান্স

সারা অ্যান শ্যানন ইভান্স (১৮৫৪ - ৮ই ডিসেম্বর, ১৯৪০) ছিলেন ওরেগনের পোর্টল্যান্ডের সামাজিকভাবে সক্রিয় একজন আমেরিকান মহিলা এবং ভোটাধিকার কর্মী। তিনি ১৯০৫ থেকে ১৯১৫ সাল পর্যন্ত ওরেগন ফেডারেশন অফ উইমেনস ক্লাবের সভাপতি ছিলেন। শহরের প্রথম মার্কেট ইন্সপেক্টর হিসাবে তাঁর কাজের ক্ষেত্রে তিনি পোর্টল্যান্ডের প্রথম মহিলা, যিনি একটি পুলিশ ব্যাজের অধিকারী ছিলেন। তিনি ওরেগনের বিনামূল্যে পাবলিক লাইব্রেরির রাজ্যস্তরে অর্থায়নের জন্যও কাজ করেছেন।
সারা অ্যান শ্যানন পেনসিলভানিয়ার বেডফোর্ডে জন্মগ্রহণ করেছিলেন, তিনি অলিভার শ্যানন এবং মেরি ভার্জিনিয়া ওয়াশাবাঘ শ্যাননের কন্যা। তাঁর বাবা একজন আইনজীবী ছিলেন। তিনি মেরিল্যান্ডের লুথারভিল ফিমেল সেমিনারিতে শিক্ষিত হন। 
সারা অ্যান ইভান্স ১৮৯৩ সালে তাঁর স্বামী এবং সন্তানদের সাথে পোর্টল্যান্ডে চলে আসেন। তিনি ১৮৯৯ সালে পোর্টল্যান্ড ওম্যান'স ক্লাব, পোর্টল্যান্ড ওয়াইডব্লিউসিএ এবং ওরেগন ফেডারেশন অফ উইমেন'স ক্লাবের প্রতিষ্ঠাতা সদস্য ছিলেন তিনি ১৯০৫ থেকে ১৯১৫ সাল পর্যন্ত ফেডারেশনের সভাপতি ছিলেন। তাঁর সভাপতিত্বের সময়, ওরেগন মহিলারা ভোট জিতেছিলেন (১৯১২ সালে)। তিনি "ওরেগন জার্নাল" সংবাদপত্রে মহিলাদের উদ্বেগ নিয়ে একটি সাপ্তাহিক কলাম লিখেছিলন। যখন এটি প্রতিষ্ঠিত হয়েছিল তখন তিনি রাজ্যের মহিলা ভোটার লীগে সক্রিয় ছিলেন। 
১৯১৩ সালে ওরেগন ফেডারেশন অফ উইমেনস ক্লাবের সভায় ভোটাধিকার কর্মী অ্যাবিগেল স্কট ডুনিওয়ে বক্তৃতা দেবার সময় ইভান্সের ক্লাব জীবনের সংক্ষিপ্ত বিবরণ দিয়েছেন:যখন এই ফেডারেশনের বিশ্বস্ত এবং দক্ষ প্রিসাইডিং অফিসার শ্রীমতী সারা এ. ইভান্স আট বছর আগে সভাপতিত্বের চেয়ার গ্রহণ করেছিলেন, আমাদের প্রয়োজনে সাহায্য চাওয়ার জন্য আহ্বান করতে এক ডজনেরও কম অনুমোদিত ক্লাব ছিল। আজ আমাদের ফেডারেশনে ষাটটি ক্লাব রয়েছে, সবাই মিলেমিশে কাজ করছে, সামাজিক, ঘরোয়া, শিক্ষাগত, জনহিতকর এবং নাগরিক উন্নতির দিকে, তাঁর কার্যনির্বাহী ক্ষমতা এবং আপনাদের আনুগত্যের বাস্তব প্রমাণ দিচ্ছে। তাঁর গঠনমূলক কাজ শেষ। তিনি আবার নিজে সফল হওয়ার জন্য নির্বাচিত হতে পারেন বা নাও পারেন, একজন অগ্রগামী হিসেবে তাঁর কঠোর পরিশ্রম সম্পূর্ণ হয়েছে।তিনি বিনামূল্যে পাবলিক লাইব্রেরির উদ্দেশ্যে রাষ্ট্রীয় স্তরে কর সংগ্রহের জন্য কাজ করেছেন। তিনি শিশু শ্রম আইন প্রয়োগের জন্য চেষ্টা করে গেছেন। ১৯০৫ সালে লুইস এবং ক্লার্ক শতবর্ষী প্রকাশ উপলক্ষে শিল্পী অ্যালিস কুপার কৃত সাকাজাওয়ে এবং জিন-ব্যাপটিস্টের একটি ব্রোঞ্জ মূর্তি শহরে স্থাপনের জন্য তিনি তহবিল এবং সমর্থন সংগ্রহ করেছিলেন এছাড়াও ১৯০৫ সালে তিনি পোর্টল্যান্ডের জন্য সিটি মার্কেট ইন্সপেক্টর নিযুক্ত হন, একটি পদটি তিনি প্রতিষ্ঠার জন্য গ্রহণ করেছিলেন, এবং এটি তাঁকে শহরের পুলিশ বাহিনীর প্রথম মহিলা সদস্য করে তোলে। প্রথম বিশ্বযুদ্ধের সময় ইভান্স ওরেগন ফেডারেশন অফ উইমেনস ক্লাবের জনস্বাস্থ্য কমিটির নেতৃত্ব দেন এবং ১৯১৭ সালে ওরেগনে প্রথম লিবার্টি লোন উদ্যোগের মাধ্যমে তহবিল সংগ্রহের নেতৃত্ব দেন। তিনি শহরে একটি রান্নার স্কুলও প্রতিষ্ঠা করেছিলেন।
সারা অ্যান শ্যানন ১৮৭৩ সালে উইলিয়াম এম ইভান্সকে বিয়ে করেন। তাঁদের তিনটি কন্যা ছিল, লরা, গার্ট্রুড এবং এলিজাবেথ। ১৯১৭ সালে উইলিয়াম মারা যান। সারা ১৯৩৪ সালে একটি গাড়ি দুর্ঘটনায় আহত হন এবং ১৯৪০ সালে ৮৬ বছর বয়সে মারা যান।
আলিউ দিয়েং

আলিউ দিয়েং (; জন্ম: ১৬ অক্টোবর ১৯৯৭) হলেন একজন মালীয় পেশাদার ফুটবল খেলোয়াড়। তিনি বর্তমানে মিশরের পেশাদার ফুটবল লিগের শীর্ষ স্তর মিশরীয় প্রিমিয়ার লিগের ক্লাব আল আহলি এবং মালি জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় হিসেবে খেলেন।
আলিউ ২০১৫ সালে মালির হয়ে আন্তর্জাতিক পর্যায়ে অভিষেক করেছেন; মালির জার্সি গায়ে তিনি এপর্যন্ত ২৫ ম্যাচে ২টি গোল করেছেন।
আলিউ দিয়েং ১৯৯৭ সালের ১৬ই অক্টোবর তারিখে মালির বামাকোতে জন্মগ্রহণ করেছেন এবং সেখানেই তার শৈশব অতিবাহিত করেছেন।
ইলেক্টোরাল কলেজ (পাকিস্তান)

পাকিস্তানের রাষ্ট্রপতি নির্বাচন করেন একটি নির্বাচনী কলেজ ( ), পাকিস্তানে. পাকিস্তানের সংবিধানের ৪১(৩) অনুচ্ছেদ অনুসারে, এই নির্বাচনী কলেজটি সেনেট, পাকিস্তানের জাতীয় পরিষদ এবং চারটি প্রদেশের প্রাদেশিক পরিষদ নিয়ে গঠিত। জাতীয় পরিষদ এবং প্রাদেশিক পরিষদের সদস্যরা প্রতিদ্বন্দ্বিতামূলক বহুদলীয় নির্বাচনে জনগণের দ্বারা সরাসরি নির্বাচিত হন। সিনেটের সদস্যরা পরোক্ষভাবে প্রাদেশিক পরিষদ দ্বারা নির্বাচিত হয়, ছয় বছরের মেয়াদের জন্য।
পাকিস্তানের রাষ্ট্রপতি পরোক্ষভাবে পাকিস্তানের ইলেক্টোরাল কলেজ দ্বারা নির্বাচিত হন - সিনেট, জাতীয় পরিষদ এবং যৌথ অধিবেশন।
সিনেট ও জাতীয় পরিষদের সদস্যদের ভোট একক ভোট হিসেবে গণনা করা হয়। ইতোমধ্যে, প্রাদেশিক অ্যাসেম্বলির বিধায়কদের দেওয়া ভোটগুলি সমন্বয় করা হয় যাতে প্রতিটি প্রদেশকে নির্বাচনে সমান অংশ দেওয়া যায়। এর কারণ হল, জনসংখ্যার আকারের উপর নির্ভর করে প্রতিটি প্রাদেশিক পরিষদের সদস্য সংখ্যা আলাদা। জনসংখ্যার আকার অনুসারে বৃহত্তম প্রদেশ, পাঞ্জাব, এর বিধানসভায় মোট ৩৭১ জন সদস্য রয়েছে, যেখানে সবচেয়ে ছোট প্রদেশ বেলুচিস্তানের আইনসভায় মাত্র ৬৫ সদস্য রয়েছে। অতএব, প্রাদেশিক ভোটগুলি নিম্নোক্ত পদ্ধতিতে বেলুচিস্তান বিধানসভার বিরুদ্ধে ওজন করা হয়:
Bসময়ের বিষয়ে, সংবিধানে বলা হয়েছে যে রাষ্ট্রপতির পদে নির্বাচন অবশ্যই ষাট দিনের আগে এবং বর্তমান রাষ্ট্রপতির মেয়াদ শেষ হওয়ার ত্রিশ দিনের মধ্যে অনুষ্ঠিত হতে হবে। যদি সমাবেশগুলি উপস্থিত না থাকে, সংবিধান সাধারণ নির্বাচনের ত্রিশ দিন পরে রাষ্ট্রপতি নির্বাচনের অনুমতি দেয়। 
রাষ্ট্রপতির পদ সাংবিধানিকভাবে নির্দলীয় হওয়ার কারণে নির্বাচনী প্রক্রিয়া নিজেই একটি গোপন ব্যালটের মাধ্যমে সম্পন্ন হয়। সুতরাং, প্রধানমন্ত্রী নির্বাচনের সময় ভিন্ন, ক্রস-পার্টি ভোটিং দলত্যাগ বলে বিবেচিত হবে না।
অলোকেন্দু লাহিড়ী

অলোকেন্দু লাহিড়ী (জন্ম ১১ নভেম্বর ১৯৭৫) একজন ভারতীয় প্রাক্তন ক্রিকেটার। তিনি ১৯৯৪ থেকে ২০০৩ সালের মধ্যে বাংলার হয়ে ২২টি প্রথম-শ্রেণীর ম্যাচ খেলেছেন।
সৌরাশিষ লাহিড়ী

সৌরাশিশ সুকান্ত লাহিড়ী (জন্ম ৯ সেপ্টেম্বর ১৯৮১) একজন ভারতীয় প্রাক্তন প্রথম-শ্রেণীর ক্রিকেটার যিনি বাংলার হয়ে খেলেছেন। জুন ২০১৬ সালে তিনি সব ধরনের ক্রিকেট থেকে অবসরের ঘোষণা দেন।
মির্জাগঞ্জ

মির্জাগঞ্জ বাংলাদেশের দক্ষিণ-মধ্যাঞ্চলের বরিশাল বিভাগের পটুয়াখালী জেলার মির্জাগঞ্জ উপজেলার একটি গ্রাম।
মুর্তজা লোধগার

মুর্তজা লোধগার (৫ মে ১৯৭৬ - ১৭ সেপ্টেম্বর ২০২১) একজন ভারতীয় ক্রিকেটার ছিলেন। তিনি ১৯৯৭ থেকে ২০০৭ সালের মধ্যে বাংলার হয়ে দশটি প্রথম-শ্রেণীর ম্যাচ খেলেন। হৃদযন্ত্রের ক্রিয়া বন্ধ হয়ে তিনি মারা যান।
টম লংফিল্ড

টমাস কুথবার্ট লংফিল্ড (১২ মে ১৯০৬ – ২১ ডিসেম্বর ১৯৮১) একজন ইংরেজ ক্রিকেটার ছিলেন। তিনি কেমব্রিজ বিশ্ববিদ্যালয়, কেন্ট কাউন্টি ক্রিকেট ক্লাব এবং বেঙ্গল সহ বেশ কয়েকটি দলের হয়ে প্রথম-শ্রেণীর ক্রিকেট খেলেছেন।
লংফিল্ড কেন্টের হাই হ্যালস্টোতে জন্মগ্রহণ করেন এবং অল্ডেনহাম স্কুলে শিক্ষা লাভ করেন যেখানে তিনি ক্রিকেট একাদশে খেলেছিলেন। তিনি কেমব্রিজ বিশ্ববিদ্যালয়ে যান এবং ১৯২৭ এবং ১৯২৮ সালে ক্রিকেট ব্লুজ জিতেছিলেন, বিশ্ববিদ্যালয়ের পক্ষে মোট ২৫টি প্রথম-শ্রেণীর খেলায় অংশগ্রহণ করেছিলেন। তিনি ১৯২৭ বিশ্ববিদ্যালয়ের ছুটিতে কেন্টে অভিষেক করেন এবং ১৯৩৯ সালে তার শেষ কাউন্টি ম্যাচ খেলে কাউন্টি প্রথম একাদশের হয়ে মোট ৪০ বার খেলেন।
কেমব্রিজ ছেড়ে যাওয়ার পর, লংফিল্ড ভারতের কলকাতায় অ্যান্ড্রু ইউল অ্যান্ড কোম্পানিতে কাজ করেন, যে শহরে তার বাবা রয়্যাল ইন্স্যুরেন্সের জন্য কাজ করেছিলেন। তিনি যখন ছুটি নিয়ে ইংল্যান্ডে ফিরে আসেন তখনই তিনি কেন্টের হয়ে খেলতে সক্ষম হন। তিনি ইউরোপীয় এবং বাংলা সহ ভারতে থাকাকালীন বিভিন্ন দলের হয়ে খেলেছেন। তিনি ১৯৩৮/৩৯ সালে বাংলাকে তাদের প্রথম রঞ্জি ট্রফি জয়ে নেতৃত্ব দেন, এবং বিহারের বিরুদ্ধে ১৯৩৬/৩৭ সালে দলের হয়ে হ্যাটট্রিক করেন। তিনি ভারতে থাকার সময় কলকাতা ক্রিকেট ক্লাবের সাথে জড়িত ছিলেন, কিছু সময়ের জন্য দলের অধিনায়ক ছিলেন। এবং তিনবার ক্লাবের সভাপতি ছিলেন। ক্রিকেট অ্যাসোসিয়েশন অফ বেঙ্গল- এ তার একটা বড় প্রভাব ছিল।
তার "উইজডেন" মৃত্যুতে, লংফিল্ডকে "একজন গোঁড়া, পুরানো ধাঁচের মাঝারি-পেস বোলার" হিসাবে বর্ণনা করা হয়েছিল, যিনি "একটি সুন্দর অ্যাকশনের অধিকারী ছিলেন, একটি ভাল লেন্থ রাখতেন এবং বলকে উভয় দিকেই সরাতে পারতেন"। তিনি ১৯২৭ সালে কেমব্রিজ বোলিং গড়ে ৪৬ উইকেট নিয়ে তৃতীয় ছিলেন, তারপর ১৯২৮ সালে ৪৪ উইকেট নিয়েছিলেন, যদিও কেন্টের পক্ষে বোলার হিসাবে তিনি "কৌতূহলজনকভাবে অকার্যকর" ছিলেন। একজন ব্যাটসম্যান হিসেবে তিনি কেমব্রিজের হয়ে দুটি সেঞ্চুরি করেছিলেন, একমাত্র প্রথম-শ্রেণীর সেঞ্চুরিটি তিনি করেছিলেন, এবং তাকে "একজন ভালো স্ট্রোক-প্লেয়ার যে দ্রুত রান করতে পারে, বেশিরভাগ উইকেটের সামনে" হিসাবে বর্ণনা করা হয়েছিল, যিনি "কিছু দরকারী ইনিংস" খেলেছিলেন "কেন্টের জন্য। তিনি ১৯২৭ সালে কেমব্রিজ ব্যাটিং গড়ে দ্বিতীয় ছিলেন।
লংফিল্ডের মেয়ে সুসান, যিনি কলকাতায় জন্মগ্রহণ করেছিলেন যখন লংফিল্ড ভারতে কাজ করেছিলেন এবং একজন সফল মডেল ছিলেন, ১৯৫৯ সালে টেড ডেক্সটারকে বিয়ে করেছিলেন । পরে তিনি ইংল্যান্ড ক্রিকেট দলের অধিনায়কত্ব করেন। তার ভাই, জিওফ্রে লংফিল্ড, আরএএফ-এর হয়ে দুটি প্রথম-শ্রেণীর ম্যাচ খেলেছেন। লংফিল্ড ১৯৮১ সালে মিডলসেক্সের ইলিং- এ ৭৫ বছর বয়সে মারা যান।
ক্যাথরিন ভার্জিনিয়া অ্যান্ডারসন

ক্যাথরিন ভার্জিনিয়া অ্যান্ডারসন ছিলেন একজন আমেরিকান উন্নয়নমূলক জীববিজ্ঞানী যিনি বিভিন্ন জিন এবং প্রোটিন যোগাযোগ সম্পর্কে গবেষণা করেছিলেন যা ভ্রূণজনিত প্রক্রিয়া এবং বিশেষত নিউরুলেশনকে নির্দেশ করে।
অ্যান্ডারসন ১৯৫২ সালে সান দিয়েগোর লা হইয়ায় জন্মগ্রহণ করেন। তিনি পয়েন্ট লোমা হাই স্কুলে পড়াশুনা করেছেন। তিনি জীববিজ্ঞানের প্রতি তাঁর আগ্রহের বিষয়টি জীববিজ্ঞানের শিক্ষক এবং পিতামাতার কাছে উল্লেখ করেছিলেন। তিনি ক্যালিফোর্নিয়া বিশ্ববিদ্যালয়, বার্কলে থেকে বায়োকেমিস্ট্রিতে স্নাতক হন। ১৯৭৩ সালে, তিনি স্ট্যানফোর্ড বিশ্ববিদ্যালয়ে নিউরোডেভেলপমেন্টে তাঁর স্নাতকোত্তর অধ্যয়ন শুরু করেন এবং ২ বছর পর চলে যান।
তারপরে তিনি ইউসিএসএফ স্কুল অফ মেডিসিনে ভর্তি হন, এটিকে তিনি "মানবতার জন্য কিছু করার ইচ্ছা" বলে অভিহিত করেন। যাইহোক, তিনি মৌলিক বিজ্ঞানের বদলে অন্য কিছু পড়া পছন্দ করেননি এবং পাঠ্যক্রমটি ছেড়ে দেন। ১৯৭৭ সালে, তিনি ক্যালিফোর্নিয়া ইউনিভার্সিটি, লস এঞ্জেলেসের জুডিথ লেঙ্গেলের সাথে জেনেটিক্সের ক্ষেত্রে ডক্টরেট অধ্যয়নের জন্য বেছে নেন। এই বিষয়টি "ড্রোসোফিলা" বিকাশের জৈব রসায়নের উপর বিস্তৃত ছিল, বিশেষত হিস্টোন এমআরএনএ সংশ্লেষণের সাথে ডিএনএ প্রতিলিপির সহ-সম্পর্ক পরীক্ষা সহ। তিনি তাঁর পিএইচ.ডি. ডিগ্রি ১৯৮০ সালে সম্পন্ন করেন।
যেহেতু আণবিক জীববিজ্ঞান এবং উন্নয়নমূলক জীববিদ্যা অভ্যন্তরীণভাবে সংযুক্ত হয়ে উঠছিল, তিনি "ড্রোসোফিলায়" ভ্রূণের বিকাশের জেনেটিক নিয়ন্ত্রণের বিষয়ে ক্রিশ্চিয়ান নুসলেইন ভলহার্ডের সাথে কাজ (যা এক মাস আগে চালু হয়েছিল) করার জন্য ১৯৮১ সালে জার্মানির ফ্রেডরিখ মিশার গবেষণাগারে চলে যান। উন্নয়নমূলক জেনেটিক্সের সাথে ভ্রূণ সংক্রান্ত সঞ্চালনকে একত্রিত করে, তাঁরা বিভিন্ন ভ্রূণ সংক্রান্ত প্রক্রিয়া নিয়ন্ত্রণ করে এমন অণুগুলি সনাক্ত করেন এবং বিশেষ করে, ডোরসাল-ভেন্ট্রাল সিগন্যালিং সনাক্ত করেন।
১৯৮৫ সালে, অ্যান্ডারসন ইউনিভার্সিটি অফ ক্যালিফোর্নিয়া, বার্কলের আণবিক ও কোষ জীববিজ্ঞান বিভাগের একজন সহকারী অধ্যাপক হন। তিনি নিজের কাজ চালিয়ে যান, ডোরসাল-ভেন্ট্রাল প্যাটার্নিংয়ের সাথে জড়িত বেশ কয়েকটি জিন সনাক্ত করেন এবং তাদের ক্লোনিং করেন, বিশেষ করে "টোল" জিন। তিনি জেনেটিক পাথওয়েও বর্ণনা করেছেন যা বিভিন্ন কোষের প্রকারকে ডি-ডিফারেন্সিয়েট করে।
১৯৯৩ - ১৯৯৪ সাল থেকে, তিনি রোজা বেডিংটনের নির্দেশনায় ইউনাইটেড কিংডমের ন্যাশনাল ইনস্টিটিউট ফর মেডিকেল রিসার্চ- এ ইঁদুর ভ্রূণবিদ্যা নিয়ে গবেষণা করেন।
১৯৯৬ সালে, তিনি নিউ ইয়র্কের মেমোরিয়াল স্লোন কেটারিং ক্যান্সার সেন্টারে আণবিক জীববিজ্ঞান প্রোগ্রামে যোগদান করেন।
তিনি ২০০৪ সালে কলাম্বিয়া ইউনিভার্সিটির সহকর্মী জেনেটিসিস্ট টিমোথি বেস্টরকে বিয়ে করেন
তিনি ২০২০ সালের ৩০শে নভেম্বর মারা যান।
তিনি ২০০২ সালে জাতীয় বিজ্ঞান একাডেমিতে নির্বাচিত হন। জেনেটিক্সে তাঁর আজীবন অবদানের জন্য আমেরিকার জেনেটিক্স সোসাইটি ২০১২ সালে থমাস হান্ট মরগান পদক দিয়ে তাঁকে ভূষিত করছে। তিনি ২০১৬ সালে সোসাইটি ফর ডেভেলপমেন্টাল বায়োলজি কর্তৃক এডউইন গ্রান্ট কনকলিন পদকেও ভূষিত হন। ২০১৩ সালে, ফেডারেশন অফ আমেরিকান সোসাইটিজ ফর এক্সপেরিমেন্টাল বায়োলজি তাঁকে "এক্সেলেন্স ইন সায়েন্স" অ্যাওয়ার্ড দিয়ে সম্মানিত করে।
অ্যাঞ্জেলো কেন্দ্র

অ্যাঞ্জেলো কেন্দ্র হল যুক্তরাজ্য়ের অন্তর্গত উত্তর পূর্ব ইংল্যান্ডের নিউক্যাসলের পশ্চিম প্রান্তের একটি দাতব্য সংস্থা। এটি কৃষ্ণাঙ্গ, এশীয়, সংখ্যালঘু জাতিগত এবং উদ্বাস্তু মহিলাদের প্রশিক্ষণ দেয়, ব্যক্তিগত উন্নয়ন সুম্পর্কে বলে, উপদেশ প্রদান করে, অভিবাসনে সাহায্য করে এবং গার্হস্থ্য সহিংসতার জন্য আইনি পরামর্শ প্রদান করে।
অ্যাঞ্জেলো কেন্দ্র ১৯৯৩ সালে নারী কর্মী এবং সমাজকর্মীদের একটি যৌথ প্রচেষ্টা দ্বারা প্রতিষ্ঠিত হয়েছিল, এর পরিচালক হলেন উম্মে ইমাম, যিনি পূর্বে ডারহাম বিশ্ববিদ্যালয়ে সম্প্রদায় ও যুব কাজ শিখিয়েছেন এবং জাতি ও লিঙ্গের বৈষম্যকে সবার দৃষ্টিগোচর করতে প্রতিশ্রুতিবদ্ধ।
কেন্দ্রটি এবং এর সহায়তা কর্মী, পরামর্শদাতা, প্রশিক্ষক, সুবিধাদাতা এবং স্বেচ্ছাসেবকদের দল মহিলাদের দক্ষতা প্রশিক্ষণ দেয়, ব্যক্তিগত উন্নয়ন ও নিয়োগ যোগ্যতায় সহায়তা করে এবং কল্যাণে অধিগম্যতা প্রদান করে। এই সংস্থার উদ্দেশ্য বাধা অতিক্রম করতে নারীদের সাহায্য করা এবং তাদের অর্থনৈতিক স্বাধীনতা অর্জন করতে সক্ষম করার জন্য পরিষেবা প্রদান করা। অ্যাঞ্জেলো কেন্দ্র বৈষম্যেকে নিয়ে বৈশ্বিক সমস্যা সম্পর্কে সচেতনতা বাড়াতে জমায়েত এবং প্রতিবাদের আয়োজন করে, এর পাশাপাশি উদযাপন ও ধর্মীয় উৎসবের আয়োজন করে, সামাজিক গোষ্ঠী নির্মাণ করে এবং অনানুষ্ঠানিক সঙ্গীদের পরামর্শের সুবিধা দেয়। কেন্দ্র একটি ঐতিহ্যমূলক প্রকল্প "ব্যাম!" "সিস্তাহুড!" এর সমন্বয় করে। এটির উদ্দেশ্য উত্তর পূর্ব ইংল্যান্ডের কৃষ্ণাঙ্গ, এশিয়ান, সংখ্যালঘু জাতিগত এবং উদ্বাস্তু মহিলাদের অতীত ও বর্তমান অর্জন এবং অভিজ্ঞতার উপর আলোকপাত করা।
গাভালু

গাভালু (, "মিষ্টি খোসা") ভারতের অন্ধ্রপ্রদেশে তৈরি সাধারণ ভারতীয় মিষ্টিগুলির মধ্যে একটি। এটি সাধারণ ময়দা এবং জল বা দুধের মিশ্রণ (মণ্ড)। প্রস্তুত ময়দাটি ছোট ছোট গোল আকৃতির হয়, যেগুলি চ্যাপ্টা করে একটি বিশেষ সরঞ্জাম দিয়ে বেলা হয়, যাতে গাভালু (কাউরি শেল) আকার নিতে পারে। এটি ঘি, এলাচ, গুড় এবং সর্বত্র ব্যবহার্য ময়দা দিয়ে তৈরি সমস্ত অনুষ্ঠানে অবশ্য ব্যবহার করা মিষ্টি। এই খোসাজাতীয় মিষ্টিগুলি তেল বা ঘিতে ভাজা হয় এবং চিনি বা গুড়ের শিরায় ভিজিয়ে রাখা হয়। এই সাধারণ শেল আকৃতি শিরা ধরে রাখতে সহায়তা করে। ঐতিহ্যগতভাবে, গাভালু একটি কাঠের ছাঁচের উপর চাপানো এবং ছাঁচ করা হয়। ছোট আকারের মিষ্টি শেল আকৃতির গাভালুগুলি ঐতিহ্যগতভাবে ভারতীয় উৎসব দীপাবলির জন্য তৈরি করা হয়। এগুলি মূলত স্বাস্থ্যকর পরিবেশে, পুষ্টিকর এবং সাশ্রয়ী করার জন্য করা হয়। 
ইংরেজীতে তেলুগু শব্দ 'গাভালু' এর অর্থ শেল বা খোসা কারণ ময়দাটি নির্দিষ্ট গাভালু ছাঁচের উপর সমতল করা হয় যা এটিকে স্ট্রাইপ দেয় যা পরে একটি শেল আকারে মোড়ানো হয় এবং চিনি / গুড়ের শিরায় ভিজিয়ে দেওয়া হয়। বেল্লাম গাভালু অন্ধ্র অঞ্চলের জন্য একটি অনন্য স্থানীয় জলখাবার। গাভালু দুটি রূপে প্রস্তুত করা যেতে পারে, একটি মিষ্টি সংস্করণ যা চিনি বা গুড়ের সাথে থাকে এবং অন্যটি একটি মশলাদার সংস্করণ যেখানে লাল লঙ্কার গুঁড়ো ময়দার সাথে যুক্ত করা হয় এবং প্রস্তুত করা হয়। মিষ্টি গুড়ের সংস্করণটি ভগবান কৃষ্ণের প্রিয় এবং গোকুলাষ্টমীতে তাঁর জন্য পরিবেশন করার জন্য এটি একটি খুব উপযুক্ত পদ।
জামশেদ মদন

জামশেদ বুর্জর মদন (৭ জানুয়ারি ১৯১৫ — ১৫ সেপ্টেম্বর ১৯৮৬) ছিলেন একজন ভারতীয় ক্রিকেটার। তিনি ছিলেন একজন ডানহাতি ব্যাটসম্যান যিনি বাংলার হয়ে খেলতেন। তিনি করাচিতে জন্মগ্রহণ করেন এবং কলকাতায় মৃত্যুবরণ করেন।
মদন ১৯৪২-৪৩ রঞ্জি ট্রফির সময় দলের হয়ে একটি একক প্রথম-শ্রেণীর উপস্থিতি করেছিলেন। একজন ওপেনার হিসেবে, তিনি যে ইনিংসে ব্যাট করেছিলেন তাতে তিনি পাঁচ রানের অবদান রেখেছিলেন, হোলকার ইনিংসের পর ম্যাচটি ড্র হয়ে যায় যেখানে তিনজন খেলোয়াড় সেঞ্চুরি করেন।
ঝাং ইয়ংলিয়ান

ঝাং ইয়ংলিয়ান ( ; জন্ম ফেব্রুয়ারি ১৯৩৫), যিনি ইয়ং-লিয়ান ঝাং নামেও পরিচিত, তিনি হলেনএকজন চীনা আণবিক জীববিজ্ঞানী এবং এন্ডোক্রিনোলজিস্ট। তিনি সাংহাই ইনস্টিটিউট অফ বায়োকেমিস্ট্রি অ্যান্ড সেল বায়োলজির অন্তর্গত "সাংহাই কী ল্যাবরেটরি ফর মলিকুলার অ্যান্ড্রোলজি"র অধ্যাপক ও প্রতিষ্ঠাতা পরিচালক এবং চাইনিজ একাডেমি অফ সায়েন্সেসের সদস্য।
ঝাং ১৯৩৫ সালের ফেব্রুয়ারিতে সাংহাইতে জন্মগ্রহণ করেছিলেন। ১৯৫৭ সালে ফুদান বিশ্ববিদ্যালয়ের রসায়ন বিভাগ থেকে স্নাতক হওয়ার পর, তিনি চাইনিজ একাডেমি অফ সায়েন্সেসের সাংহাই ইনস্টিটিউট অফ বায়োকেমিস্ট্রি অ্যান্ড সেল বায়োলজিতে যোগ দেন। পরবর্তী ২০ বছর তিনি পরিচালক ঝাং ইউডুয়ান () এর অধীনে বিকিরণ জীববিদ্যা নিয়ে গবেষণা করার জন্য একটি উচ্চ শ্রেণীবদ্ধ জাতীয় প্রতিরক্ষা প্রোগ্রামে কাজ করেছিলেন এবং বাইরের বিশ্বের কাছে কার্যত অজানা ছিলেন।
১৯৭৮ সাল থেকে, তিনি নিজের গবেষণা স্টেরয়েড হরমোনের উপর দৃষ্টি নিবদ্ধ করেছেন। তিনি ১৯৮৩ সালে ইংল্যান্ডের লন্ডনে যান এবং ইম্পেরিয়াল ক্যান্সার রিসার্চ ফান্ড (আইসিআরএফ) এর আণবিক এন্ডোক্রিনোলজি গবেষণাগারে দুই বছর কাজ করেন। চীনে ফিরে আসার পর, তিনি মার্কিন যুক্তরাষ্ট্র, ইউরোপ, অস্ট্রেলিয়া এবং হংকং-এর একাধিক বিশ্ববিদ্যালয়ের সাথে সহযোগিতামূলক কর্মসূচিতে অংশ নেন।
ঝাংকে স্টেরয়েড হরমোন গবেষণায় অগ্রগামী হিসেবে বিবেচনা করা হয়, বিশেষ করে এন্ড্রোজেন কীভাবে ইউক্যারিওটিক ট্রান্সক্রিপশন নিয়ন্ত্রণ করে তার প্রক্রিয়ার উপর দৃষ্টি নিবদ্ধ করে তাঁকে অগ্রণী মানা হয়। তিনি আবিষ্কার করেছিলেন যে নতুন জিন বিন১বি শুক্রাণুর নড়াচড়া শুরু করাতে পারে এবং এটি অ্যান্টিমাইক্রোবিয়াল কাজ করে, এই ধরনের প্রথম জিন এপিডিডাইমিসে পরিচিত। তাঁর গবেষণার ফলাফল "সায়েন্স" জার্নালে প্রকাশিত হয়েছিল। ২০০৭ সালে, তিনি জেনেটিক পদ্ধতি ব্যবহার করে শুক্রাণুর প্রজন্ম এবং পরিপক্কতা অধ্যয়ন করার উদ্দেশ্যে আণবিক এন্ড্রোলজির জন্য সাংহাই কী ল্যাবরেটরি প্রতিষ্ঠা করেন।
ঝাং ২০০১ সালে চীনা বিজ্ঞান অ্যাকাডেমির (সিএএস) একজন শিক্ষাবিদ নির্বাচিত হন। তিনি রাজ্য প্রাকৃতিক বিজ্ঞান পুরস্কার (দ্বিতীয় শ্রেণী), সিএএস প্রাকৃতিক বিজ্ঞান পুরস্কার (প্রথম শ্রেণি), এবং জীবন বিজ্ঞানের জন্য হো লিউং হো লি পুরস্কার জিতেছেন।
মহীশূর পেটা

মহীশূর পেটা (পেটা একটি কন্নড় শব্দ যার ইংরেজি অর্থ পাগড়ি) হল মহীশূরের প্রাক্তন রাজাদের দ্বারা পরিধান করা ধ্রুপদী রাজকীয় ভারতীয় পোশাক। রাজকীয় পোশাকের অংশ হিসাবে রঙিন পোশাকের সাথে মেলানোর জন্য ওয়াডেয়াররা সিল্ক এবং জারি (সোনার সুতাযুক্ত ফিতে) দিয়ে তৈরি একটি সমৃদ্ধ অলংকৃত পাগড়ি পরেছিলেন। 
রাজার অধীনে প্রশাসকরা, যেমন দেওয়ান (রাজা কর্তৃক নিযুক্ত প্রধানমন্ত্রী) এবং অন্যান্য সিনিয়র কর্মকর্তারা যারা রাজ্য প্রশাসনের বিষয়ে যথেষ্ট ক্ষমতা অর্জন করেছিলেন তারাও মহীশূর পেটা পরিধান করেছিলেন।
১৯৪৭ সালে ভারত স্বাধীন হওয়ার পরে এবং দেশীয় রাজ্যটি ভারতীয় ইউনিয়নের সাথে একীভূত হওয়ার পরে, ঐতিহ্যবাহী মহীশূর পেটা ঐতিহ্য এবং সাংস্কৃতিক অতীতের প্রতীক হিসাবে বজায় রাখা হয়েছে এবং বিশিষ্ট ব্যক্তিদের আনুষ্ঠানিক অনুষ্ঠানে শাল সহ মহীশূর পেটা পুরস্কার দ্বারা সম্মানিত করা হয়।
দরবার (ভারতীয় বা রাজ্যের রাজাদের দরবার) সময়ে বা দশেরা উদযাপনের সময় এবং বিদেশ থেকে আগত রাজকীয় গণ্যমান্য ব্যক্তিদের সাথে যৌথ আনুষ্ঠানিক কুচকাওয়াজের সময় রাজারা ঐতিহ্যবাহী মহীশূর পেটা মস্তক আচ্ছাদন হিসাবে পরিধান করেছিলেন।
আশা করা হয়েছিল যে রাজার দরবারে উপস্থিত পুরুষরা "দরবার পোশাক" নামে পরিচিত প্রচলিত পোশাক পরেছিলেন যা সাদা প্যান্টের সাথে একটি কালো লম্বা কোট এবং একটি অত্যাবশ্যক মহীশূর পেটা (পাগড়ি) নিয়ে গঠিত। 
আকর্ষণীয় এবং রঙিন পাগড়িটি লম্বা কাপড় দিয়ে তৈরি একটি শিরস্ত্রাণ - মাথার টুপির চারপাশে সিল্ক বা সুতির সেলাই দিয়ে তৈরি কাপড়ের একক টুকরো এবং প্রায়শই জরির পাড় (সোনালি বা রৌপ্য ফিতা) এবং সুন্দর ধাতব পেন্ডেন্ট দিয়ে সজ্জিত করা হয় যা এর গৌরব এবং মহিমাকে বাড়িয়ে তোলে।
স্টিভেন ইয়ান

স্টিভেন ইয়ান (; ; জন্ম: ইয়ান সাং-ইয়োপ; ; ২১ ডিসেম্বর ১৯৮৩) দক্ষিণ কোরীয়-মার্কিন অভিনেতা। ইয়ান টেলিভিশন ধারাবাহিক "দ্য ওয়াকিং ডেড" (২০১০-২০১৬)-এ গ্লেন রি এবং "বার্নিং" (২০১৮)-এ বেন চরিত্রে অভিনয় করে পরিচিতি অর্জন করেন। তিনি "মিনারি" (২০২০) চলচ্চিত্রে অভিনয় করেন এবং নির্বাহী প্রযোজকের দায়িত্ব পালন করেন। এই চলচ্চিত্রে অভিনয় করে তিনি সমাদৃত হন এবং শ্রেষ্ঠ অভিনেতা বিভাগে একাডেমি পুরস্কারের মনোনয়ন লাভ করেন। তিনি প্রথম এশীয় মার্কিন অভিনেতা হিসেবে এই সম্মান অর্জন করেন। এছাড়া তিনি সেরা প্রধান চরিত্রে অভিনেতা বিভাগে স্ক্রিন অ্যাক্টরস গিল্ড পুরস্কারে মনোনীত প্রথম এশীয় মার্কিন অভিনেতা।
ইয়ান "আই অরিজিন্স" (২০১৪), "ওকিয়া" (২০১৭), "সরি টু বদার ইউ" (২০১৮), "দ্য হিউম্যান্স" (২০২১) ও "নোপ" (২০২২) চলচ্চিত্রে অভিনয় করেন এবং টেলিভিশন ধারাবাহিক "ভলট্রন: লেজেন্ডারি ডিফেন্ডার" (২০১৬-২০১৮), "টেলস অব আর্কাডিয়া" (২০১৬-২০২১), "স্ট্রেচ আর্মস্ট্রং অ্যান্ড দ্য ফ্লেক্স ফাইটার্স" (২০১৭-২০১৮), "ফাইনাল স্পেস" (২০১৮-২০২১), "টুকা অ্যান্ড বার্টি" (২০১৯-২০২২) ও "ইনভিন্সিবল" (২০২১-বর্তমান)-এ প্রধান চরিত্রে কণ্ঠ দেন।
ইয়ান ১৯৮৩ সালের ২১শে ডিসেম্বর দক্ষিণ কোরিয়ার সিউলে জন্মগ্রহণ করেন। তার পিতা জে এবং মাতা জুন ইয়ান। তার পিতা দক্ষিণ কোরিয়ায় একজন স্থপতি ছিলেন। তিনি ১৯৮৮ সালে সপরিবারে কানাডায় পাড়ি জমান এবং সেখানে সাসক্যাচুয়ান অঙ্গরাজ্যের রেজিনা শহরে বসবাস করতেন। স্টিভেন রেজিনায় রুথ এম. বাক এলিমেন্টারি স্কুলে পড়াশোনা করেন। এরপর তার পরিবার মার্কিন যুক্তরাষ্ট্রে পাড়ি জমান এবং মিশিগান অঙ্গরাজ্যের টেইলর ও পরে ট্রয় শহরে বসবাস করেন। ট্রয় শহরে স্টিভেন ২০০১ সালে ট্রয় হাই স্কুল থেকে পাশ করেন। স্টিভেনের ব্রায়ান নামে এক ছোট ভাই রয়েছে। বাড়িতে তার পরিবারের সবাই কোরীয় ভাষায় কথা বলতেন।
আইফার্থ এর গবেষণা

Eyferth Study(আইফার্থ অধ্যয়ন) মনোবিজ্ঞানী Klaus Eyferth দ্বারা পরিচালিত একটি গবেষণার নাম। এই গবেষণায় দ্বিতীয় বিশ্বযুদ্ধ- পরবর্তী পশ্চিম জার্মানিতে সিঙ্গেল মায়েদের(Single Mother) তত্ত্বাবধানে শ্বেতাঙ্গ এবং বর্ণগতভাবে মিশ্রিত শিশুদের আইকিউ সম্পর্কে অধ্যয়ন করা হয় । অধ্যয়ন করা শিশুদের মায়েরা ছিলেন শ্বেতাঙ্গ জার্মান নারী, আর তাদের বাবারা ছিলেন শ্বেতাঙ্গ এবং আফ্রিকান-আমেরিকান( কৃষ্ণাঙ্গ) মার্কিন দখলদার বাহিনীর সদস্য। গবেষণার ফলাফল থেকে দেখা যায় যে অধ্যয়ন করা সম্পূর্ণ শ্বেতাঙ্গ ও মিশ্র শিশুদের গড় আইকিউ একই রকম ছিল । এই অধ্যয়নটির ফলাফল সম্পর্কিত বিতর্কে প্রমাণ হিসেবে প্রায়ই ব্যবহার করা হয়
Eyferth-এর গবেষণাটি ১৯৫৯ সালে "Vita Humana" জার্নালে "Eine Untersuchung der Neger-Mischlingskinder in Westdeutschland" শিরোনামে প্রথম প্রকাশিত হয়েছিল । "Klaus Eyferth তার Leistungen verschiedener Gruppen von Besatzungskindern in Hamburg-Wechsler Intelligenztest für Kinder শিরোনামের রিসার্চ পেপারে" সেই গবেষণার ফলাফল আবারো বর্ণনা করেছেন, যা 1961 সালে "Archiv für die gesamte Psychologie" জার্নালে প্রকাশিত হয়েছিল 
অধ্যয়ন করা শিশুরা তাদের অবিবাহিত জার্মান মায়েদের সাথে বেড়ে উঠেছিল। বেশিরভাগ পিতা(উভয় সাদা বা কালো) জার্মানিতে অবস্থানরত মার্কিন দখলদার বাহিনীর সদস্য ছিলেন। গবেষণার সময়, শিশুদের বয়স ছিল ৫ থেকে ১৩ বছর (গড় বয়স: ১০ )। শিশুদের মায়েদের আর্থ-সামাজিক অবস্থা প্রায় একই ছিল; তারা বেশিরভাগই নিম্ন আর্থ-সামাজিক অবস্থার লোক ছিল। নমুনায় প্রায় ৯৮ জন মিশ্র জাতির (কালো-সাদা মিউল্যাটো), এবং প্রায় ৮৩ জন শ্বেতাঙ্গ শিশু ছিল। নমুনায় মোট কৃষ্ণাঙ্গ পিতার জার্মান শিশুর ৫% নেয়া হয়েছিল । এর মধ্যে ৮০ ভাগ ছিল আফ্রিকান আমেরিকান পিতার সন্তান আর বাকি ২০ ভাগ ফরাসি আফ্রিকান । শ্বেতাঙ্গ শিশুদের পিতারা সবাই শ্বেতাঙ্গ আমেরিকান সেনা ছিল ।
IQ মূল্যায়নের জন্য বুদ্ধিমত্তা পরীক্ষার একটি জার্মান সংস্করণ (Hamburg Wechsler Intelligence Scale for Children, HAWIK) ব্যবহার করা হয়েছিল। 
অধ্যয়ন করা শ্বেতাঙ্গ শিশুদের গড় আইকিউ ছিল৯৭.২ , যেখানে বর্ণগতভাবে মিশ্র শিশুদের গড় ছিল ৯৬.৫। 
লিঙ্গ এবং জাতি অনুসারে সাজানো, প্রাপ্ত গড় স্কোরগুলি নিন্মরূপ:
Eyferth এর গবেষণায় প্রাপ্ত শ্বেতাঙ্গ ও মিশ্র শিশুদের গড় আইকিউ স্কোরের মিলের উপর ভিত্তি করে, জেমস ফ্লিন, রিচার্ড ই. নিসবেট, ন্যাথান ব্রডি এবং আরো অনেকেই এই ধারণাটিকে সমর্থন করেছেন যে অন্যান্য অনেক গবেষণায় শ্বেতাঙ্গ এবং কালোদের মধ্যে আইকিউ পার্থক্য দেখা যায় তার বেশিরভাগ বা সম্পূর্ণ সাংস্কৃতিক বা পরিবেশগত প্রভাবের কারণে হয়ে থাকে । অধিকন্তু, তারা উল্লেখ করেছেন যে মিশ্র-জাতির শিশুরা জাতিগত সংখ্যালঘু হিসেবে বেড়ে ওঠার কারণে কুসংস্কারের ও সামাজিক বিরূপ পরিস্থিতির সম্মুখীন হয়ে থাকে,যা আইকিউ ফলাফলের মিলকে আরও তাৎপর্যপূর্ণ করে তোলে।
রবার্ট কার্লাইল

রবার্ট কার্লাইল ওবিই (; জন্ম: ১৪ এপ্রিল ১৯৬১) একজন স্কটিশ অভিনেতা। রয়্যাল স্কটিশ অ্যাকাডেমি অব মিউজিক অ্যান্ড ড্রামা থেকে স্নাতক কার্লাইল "ট্রেইনস্পটিং" (১৯৯৬), "দ্য ফুল মন্টি" (১৯৯৭), "দ্য ওয়ার্ল্ড ইজ নট ইনাফ" (১৯৯৯), "অ্যাঞ্জেলাস অ্যাশেজ" (১৯৯৯), "দ্য বিচ" (২০০০), "টুয়েন্টি এইট উইকস লেটার" (২০০৭), ও "ইস্টারডে" (২০১৯) চলচ্চিত্রে অভিনয় করেন। তিনি টেলিভিশন অনুষ্ঠান "হ্যামিশ ম্যাকবেথ", "স্টারগেট ইউনিভার্স" ও "ওয়ান্স আপন আ টাইম"-এ অভিনয় করেন।
কার্লাইল "দ্য ফুল মন্টি"-এর জন্য শ্রেষ্ঠ প্রধান চরিত্রে অভিনেতা বিভাগে বাফটা পুরস্কার ও "স্টারগেট ইউনিভার্স"-এর জন্য জেমিনি পুরস্কার অর্জন করেন এবং "হিউম্যান ট্র্যাফিকিং" (২০০৫)-এর জন্য এমি পুরস্কারের মনোনয়ন লাভ করেন। ১৯৯৯ সালে শিল্পকলায় অবদানের জন্য তিনি রানী দ্বিতীয় এলিজাবেথ কর্তৃক অর্ডার অব দ্য ব্রিটিশ এম্পায়ারের অফিসার খেতাবে ভূষিত হন।
কার্লাইল ১৯৬১ সালের ১৪ই এপ্রিল গ্লাসগোর ম্যারিহিল শহরে জন্মগ্রহণ করেন। তার মাতা এলিজাবেথ বাস কোম্পানির কর্মকর্তা এবং পিতা জোসেফ কার্লাইল একজন রংমিস্ত্রী ও ডেকোরেটর। কার্লাইলের যখন চার বছর বয়স তখন তার মা তাদের ছেড়ে চলে গেলে তার পিতা তাকে লালনপালন করেন। তিনি ১৬ বছর বয়সে কোন সনদ ছাড়াই বিদ্যালয় ত্যাগ করেন এবং তার পিতার সাথে রংমিস্ত্রী ও ডেকোরেটর হিসেবে কাজ করতেন। এরপর তিনি গ্লাসগোর কারডোনাল্ড কলেজে রাত্রীকালীন ক্লাসে যোগদান করেন।
মাহমূদ খাঁ

মাহমূদ খাঁ ছিলেন শপ্তদশ খ্রীষ্টীয় শতকের একজন বাঙ্গালী অভিজাত যিনি বারো-ভুঁইয়াদের সাথে যুক্ত ছিলেন যা বাংলায় মোগল শাসনকে মোকাবেলা করেছিল। তিনি ছিলেন বারো-ভুঁইয়াদের পহেলা সরদার ঈশা খাঁর অন্যতম ছেলে।
মাহমূদ খাঁ বাংলার ভাটি অঞ্চলের সরাইলের দেওয়ান বংশ নামে পরিচিত এক সম্ভ্রান্ত বাঙ্গালী সুন্নি মুসলিম "জমিদার" খান্দানে পয়দা হন। খান্দানটি বাংলার সাবেক সুলতানদের "দেওয়ান" হিসেবে চাকরী করতেন। তার বাবা, ঈশা খাঁ ছিলেন বারো-ভুঁইয়াদের পহেলা সরদার যা শাহী বাংলার পতনের ফলে উদ্ভূত হয়েছিল এবং মোগল শাসনকে মোকাবেলা করেছিল। তার মা সৈয়দা ফাতেমা বিবি ছিলেন সোনারগাঁয়ের হানাফী আলেম ইব্রাহিম দানিশমন্দের কন্যা।
১৫৯৯ খ্রীষ্টাব্দে তার বাবার ইন্তেকালের বাদে, মাহমূদ তার বড় ভাই মূসা খাঁর কাছে তাবেদারীর ওয়াদা দেন এবং ডাকছড়ার যুদ্ধে তার সাথে অংশগ্রহণ করেন যেখানে তারা মোগলদের কাছে পরাজিত হয় এবং পালিয়ে যায়। মোগল সুবাহদার ইসলাম খাঁর রাজধানী জাহাঙ্গীর নগরের অদূরে কাটরাবো (বা কাটরাপুর) থেকে কিছুক্ষণ বাদেই তারা মোগলদেরকে আবার মোকাবেলা করে। মাহমূদ খাঁ ও তার ফৌজ ডেমরা "খালের" চারপাশে অবস্থান নেয়। ডেমরায় মাহমূদের বিরুদ্ধে শেখ রোকনের নেতৃত্বে একটি ফৌজ পাঠানো হয় যেখানে সংঘর্ষ হয়। এক দশকেরও বেশি সময় ধরে মোগলদের প্রতিরোধ করা সত্ত্বেও, মাহমূদ শেষ পর্যন্ত তাদের কাছে আত্মসমর্পণ করেন তার পরিবারের অনেক সদস্যের সাথে।
মোগলরা তার আত্মসমর্পণ অনুমোদন করে এবং বাদে বোকাইনগরের খাজা উসমানের বিরুদ্ধে মোগল অভিযানে তাকে মদদের আরজি জানায়। মাহমূদ খাঁ আরজি মেনে নেন এবং শেখ কামালের সাথে তার ফৌজ বোকাইনগরে নিয়ে যান। হাসনপুর যাওয়ার পথে কিছু মোগল কর্মচারীদের মধ্যে অসন্তোষ দেখা দেয় যা শেখ কামাল, মীরক জলাইর এবং মাহমূদ খাঁ কর্তৃক লিখিত চিঠিতে বাংলার মোগল সুবাহদার ইসলাম খাঁর কাছে ফিরে আসেন। যাইহোক, মাহমূদ খাঁ বারো-ভুঁইয়াদের সমর্থক তখনও ছিলেন এবং বানিয়াচঙ্গের আনওয়ার খাঁর সাথে চিঠিতে আলাপ রাখতেন, যেখানে অনেক ষড়যন্ত্র যেমন খাজা উসমানের ফৌজের সাথে মিত্র হয়ে বোকাইনগরে এসে মাহমূদ মোগলদের উপর অতর্কিত হামলা করার নসীহৎ দিয়েছিলেন এবং জাহাঙ্গীর নগরে অগ্রসর হওয়ার সময় আনওয়ার খাঁ মূসা খাঁকে আজাদ করবেন। পরবর্তীকালে, মাহমূদ খাঁ খাজা উসমানকে মোগলদের বিরুদ্ধে আনওয়ার খাঁর ষড়যন্ত্র সম্পর্কে অবহিত করে একটি চিঠি পাঠান। ষড়যন্ত্রটি পরে মোগলদের জানা যায়, এবং সুবাহদার ইসলাম খাঁ মিত্র জমিদারদের কারারুদ্ধ করার আহ্বান জানান এবং বিশেষ করে মাহমূদ খাঁ ও বাহাদুর গাজীকে মৃত্যুদণ্ড দেন। ইসলাম খাঁর চিঠি প্রাপ্তির বাদে, মাহমূদ খাঁ ও বাহাদুর গাজীর সাথে কী করবেন শেখ কামাল সে বিষয়ে শেখ আব্দুল ওয়াহেদের সাথে আলোচনা করেন এবং শেষে তাদের বন্দী করে ইসলাম খাঁর কাছে পাঠানোর সিদ্ধান্ত নেন, যিনি সেই সময়ে টোকে ছিলেন। পরিকল্পনা কামিয়াব হয় এবং মাহমূদ খাঁকে টোকে ইসলাম খাঁর নজরদারীতে বন্দী করা হয়, তবে তিনি তাকে বাঁচতে দেন।
গজেন্দ্রমোক্ষ

গজেন্দ্রমোক্ষ () বা গজেন্দ্রের মুক্তি হল হিন্দুধর্মের পৌরাণিক কিংবদন্তি। এটি দেবতা বিষ্ণুর একটি বিখ্যাত অবদান। কিংবদন্তিটি পরীক্ষিতের অনুরোধে শুক রাজা পরীক্ষিতের কাছে বর্ণনা করেছিলেন।
ভাগবত পুরাণের ৮ম স্কন্ধ অনুসারে, বিষ্ণু গজেন্দ্র নামে হাতিকে কুমিরের খপ্পর থেকে রক্ষা করার জন্য পৃথিবীতে নেমে আসেন, যা বিকল্পভাবে মকর বা হুহু নামে পরিচিত, এবং বিষ্ণুর সাহায্যে, গজেন্দ্র জন্ম ও মৃত্যুর চক্র থেকে মোক্ষ বা মুক্তি লাভ করেন। গজেন্দ্র সাহায্য পাওয়ার আশায় বিষ্ণুর নিকট যে প্রার্থনাটি করেছিলেন তা বিষ্ণুর প্রশংসায় গজেন্দ্র স্তূতি নামে একটি বিখ্যাত স্তোত্র হয়ে ওঠে। এই স্তোত্রটি পরবর্তীতে বিষ্ণু সহস্রনামের প্রথম এবং প্রধান স্তোত্র হিসেবে অন্তর্ভুক্ত করা হয়।
গজেন্দ্র, তার আগের জীবনে, ইন্দ্রদ্যুম্ন ছিলেন, একজন মহান রাজা যিনি বিষ্ণুর ভক্ত ছিলেন। একদিন, অগস্ত্য, একজন মহান ঋষি রাজার সাথে দেখা করতে এসেছিলেন, কিন্তু ইন্দ্রদ্যুম্ন বসে রইলেন, ঋষিকে যথাযথ সম্মানের সাথে গ্রহণ করতে উঠতে অস্বীকার করলেন। অগস্ত্য ইরাটেম ছিলেন এবং লক্ষ্য করেছিলেন যে পরাক্রমশালী রাজা, তার ভাল কাজের মহানুভবতা সত্ত্বেও, এখনও অহঙ্কার বা অহংকারের চিহ্ন রয়েছে এবং তিনি রাজাকে প্রকাশ করেছিলেন যে, তার পরবর্তী জন্মে, তিনি হাতি হিসাবে জন্মগ্রহণ করবেন, এবং সেই আকারে তিনি কঠিন উপায়ে শিখবেন যে নিজেকে ত্যাগ করতে হবে এবং ঈশ্বরের কাছে আত্মসমর্পণ করতে হবে।
কুমির, তার আগের জন্মে, হুহু নামে একজন গন্ধর্ব রাজা ছিল। ঋষি দেবল রাজাকে দেখতে এসেছিলেন, এবং যখন তারা দুজন স্নান করছিল এবং দেবল সূর্য দেবতার কাছে প্রার্থনা করছিলেন, তখন রাজা মজা করার জন্য ঋষির পা টেনে ধরলেন। ঋষি ক্ষিপ্ত হয়ে রাজাকে অভিশাপ দিলেন যেন তিনি তার পরবর্তী জীবনে কুমির হবেন। অনুতপ্ত রাজা ঋষির কাছে ক্ষমা প্রার্থনা করলেন। দেবলা ব্যাখ্যা করেছিলেন যে তিনি অভিশাপটি ফিরিয়ে দিতে পারবেন না; যাইহোক, তিনি হুহুকে জানিয়েছিলেন যে বিষ্ণু তাকে কুমির হিসাবে হত্যা করবেন এবং জন্ম ও মৃত্যুর চক্র থেকে মুক্তি দেবেন।
গজেন্দ্রের কিংবদন্তি হল বৈষ্ণবধর্মের অবিচ্ছেদ্য থিম এবং এর মহান প্রতীকী মূল্য রয়েছে: গজেন্দ্র হল মানুষ, কুমির হল পাপ, এবং হ্রদের ঘোলা জল হল সংসার। গজেন্দ্রমোক্ষের প্রতীকী অর্থ হল যে বস্তুবাদী আকাঙ্ক্ষা, অজ্ঞতা ও পাপ এই পৃথিবীতে কর্মের একটি অন্তহীন শৃঙ্খল তৈরি করে এবং কর্দমাক্ত পুকুরে আটকে থাকা অসহায় হাতির উপর কুমির শিকারের মতো। মানুষ এইভাবে মৃত্যু ও পুনর্জন্মের ক্রমাগত চক্রে আটকে থাকে সেই দিন পর্যন্ত যখন তারা এই সৃষ্টির সবকিছুর বাইরে তাকাতে পারে এবং শেষ পর্যন্ত নিজেকে পরম সত্তা, বিষ্ণুর কাছে সমর্পণ করতে পারে।
পুন্ডি

পুন্ডি বা পুন্ডি গাট্টি সাধারণত ভারতের টুলু নাডু অঞ্চলের স্থানীয় ম্যাঙ্গালোরীয় রন্ধনশৈলীর অন্তর্গত সাধারণত গোলাকার আকৃতির নরম চালের পুডিং বিশেষ, যা চালকে ভিজিয়ে, পিষে, টেম্পারিং, রান্না ও শেষ পর্যন্ত ভাপে তৈরি করা হয়। কর্ণাটক রাজ্যের উডুপি ও ম্যাঙ্গালোর শহরে পুন্ডি গাট্টি জনপ্রিয়ভাবে পুন্ডি নামে পরিচিত। ম্যাঙ্গালোরীয় প্রাতঃরাশের প্রস্তুতপ্রণালীর মতো এটি সাধারণত নারকেল চাটনির সাথে পরিবেশন করা হয়।
এটি গুড় ও টুকরো করা নারকেল ভর্তা দিয়েও তৈরি করা হয়, যা টুলুতে চিপে পুন্ডি নামে পরিচিত।
১. প্রথমে একটি কড়াইতে তেল গরম করে এতে সরিষার বীজ, মাষকলাই, মেথি পাতা ও কয়েকটি কারি পাতা যোগ করুন। এগুলো একত্রে ঝাঁকুনি দিন।
২. এবার এক কাপ রাভা যোগ করুন ও মাঝারি আঁচে ভাজুন। কমপক্ষে ৩-৪ মিনিটের জন্য বা সুগন্ধযুক্ত ও কিছুটা বাদামী না হওয়া পর্যন্ত ভাজুন।
৩. এবার লবণের সঙ্গে ১/২ কাপ নারকেলের টুকরো যোগ করে ভালো করে মিশিয়ে নিন।
৪. একবার হয়ে গেলে ২-৩ কাপ ফুটন্ত পানি যোগ করুন এবং আঁচটি মাঝারি আকারে রাখুন। নাড়তে থাকুন এবং নিশ্চিত করুন যে কোনও পিণ্ড নেই।
৫. কিছু সময় পরে তেল দিয়ে আপনার হাত তৈলাক্ত করে মিশ্রণ থেকে একটি ছোট অংশ নিন ও ছোট বল তৈরি করুন। আপনার অঙ্গুষ্ঠ ব্যবহার করে বলের মধ্যে একটি ছোট গর্ত তৈরি করুন।
৬. ১০-১৫ মিনিটের জন্য পুন্ডিগুলি ভাপে রাখুন এবং এবার এগুলোর স্বাদ নেওয়ার জন্য প্রস্তুত হন!
থেন্নাই কোজাক্কাত্তাই

থেন্নাই কোজাক্কাত্তাই একটি মিষ্টি পুডিং বিশেষের খাদ্য পদ, যা ভারতের তামিলনাড়ু ও কেরালা রাজ্যে জনপ্রিয়।
থেন্নাই কোজাক্কাত্তাই তৈরিতে যেসব উপকরণ ব্যবহৃত হয়-
১-১/২ কাপ কাটা তাজা নারকেল, ১/২ কাপ গুড়, ১/৪ চা চামচ এলাচ গুঁড়ো (এলাচি), ১/৪ কাপ পানি, ১ কাপ মাষকলাই (পুরো), ২টি কাঁচা মরিচ, ১ ইঞ্চি আদা, ১/৪ চা চামচ হিং,
লবণ, ১ চা চামচ তিলের তেল, ১/২ চা চামচ সরিষার বীজ (রাই/কাদুগু), গরম দুধ ও ২ কাপ চাল।
এটি সাধারণত বিশেষ অনুষ্ঠানে প্রস্তুত করা হয় এবং এতে উল্লেখযোগ্য প্রস্তুতিমূলক কাজ জড়িত থাকে বলে পুরো পরিবারই সম্পৃক্ত থাকে। থেন্নাই কোজাক্কাত্তাই কোজাক্কাত্তাই এর মতো একই উপাদান দিয়ে তৈরি, তবে কচি নারকেল পাতার মধ্যে ঢুকিয়ে তৈরি করা হয়। নিয়মিত কোজাক্কাত্তাই এর মতো নারিকেল, গুড় বা অন্য কোনো স্টাফিং দিয়ে ময়দা পূর্ণ করা হয় না। এবার একটি প্যানে সবকটিকে একত্রে মিশ্রিত করতে হবে। প্রস্তুতি হিসাবে কচি নারকেল পাতা একটি গাছ থেকে কাটা হয় (পরিণত পাতার গাঢ় সবুজের বিপরীতে এগুলিকে ফ্যাকাশে সবুজ রঙ দ্বারা চিহ্নিত করা হয়)। প্রতিটি পাতার মধ্যভাগ ছেড়ে তাদের চরম আগা ও কান্ড কেটে ফেলা হয়। তারপর চালের ময়দার মিশ্রণটি পাতার মধ্যে ঢোকানো হয় এবং ভাপে রাখা হয়। এই খাদ্য পদটি ভাপে রাখা পাত্র থেকে গরম গরম খাওয়া হয়।
মসজিদে নমিরা

মসজিদে নমিরা ( ) সৌদি আরবের মক্কা প্রদেশের মক্কার কাছে ওয়াদি উরানাতে অবস্থিত একটি মসজিদ। আরাফাতে তাঁর শেষ খুতবা দেওয়ার আগে ইসলামের নবী মুহাম্মদ এখানে অবস্থান করেছিলেন বলে মনে করা হয়। এটি হজের সময় সবচেয়ে গুরুত্বপূর্ণ নিদর্শনগুলোর মধ্যে একটি, কারণ এখানেই আরাফাতের দিনে যোহর এবং আসরের নামাজের সময় হজ্জযাত্রীদের খুতবা শোনানো হয়। এটি আরাফাতের পাহাড়ের কাছে অবস্থিত।
মসজিদটি আব্বাসীয় খিলাফতের সময় ৯ম শতাব্দীর কোন সময়ে নির্মিত হয়েছিল। সৌদি শাসনের অধীনে এর বৃহত্তম সম্প্রসারণ হয়, যেখানে এটিকে ১৮,০০০ বর্গকিলোমিটার পর্যন্ত প্রসারিত হয়, যা হাজার হাজার মুসল্লির স্থান সংকুলান করতে পারে। এটি মসজিদে হারামের পরে এলাকা অনুসারে দ্বিতীয় বৃহত্তম মসজিদ। এটি সম্প্রসারণের জন্য ৩০০ মিলিয়ন রিয়াল খরচ হয়েছে।
পান্ডারী বাই

পান্ডারী বাই (১৯৩০ – ২৯ জানুয়ারি, ২০০৩) একজন ভারতীয় অভিনেত্রী। তিনি ১৯৫০, ৬০ এবং ৭০ এর দশকে তিনি দক্ষিণ ভারতীয় চলচ্চিত্রে কাজ করেছিলেন। বেশিরভাগ সময়েই অভিনয় করেছেন কন্নড় সিনেমায়। তাকে কন্নড় সিনেমার প্রথম সফল নায়িকা হিসেবে বিবেচনা করা হয়। তিনি রাজকুমার, এম জি রামচন্দ্রন, শিবাজি গণেসানের মতো অভিনেতার সাথে নায়িকা এবং মা উভয়ের ভূমিকায় অভিনয় করেছেন। তিনি রাজকুমার পরিচালিত প্রথম সিনেমা "বেদারা কান্নাপ্পা" এবং শিবাজির প্রথম সিনেমা "পরশক্তিতে" নায়িকা ছিলেন। তিনি কন্নড়, তামিল, তেলুগু এবং হিন্দি মিলিয়ে ১,০০০টিরও বেশি ছবিতে অভিনয় করেছেন। বাই তামিলনাড়ু সরকারের কাছ থেকে কালাইমামনি উপাধিতে ভূষিত হয়েছিলেন।
চলচ্চিত্রে অভিষেকের আগে পান্ডারী বাই নাটকে অভিনয়ের মাধ্যমে কর্মজীবন শুরু করেন। বিশেষত পৌরাণিক গল্পের উপর নির্মিত নাটকে অভিনয় করে তিনি দর্শকপ্রিয়তা পান। ১৯৪৩ সালে কন্নড় ভাষার চলচ্চিত্র "বাণী" দিয়ে চলচ্চিত্রে আত্মপ্রকাশ করেন। তিনি রাজকুমারের বিপরীতে ১৯৫৪ সালের কন্নড় চলচ্চিত্র "বেদারা কান্নাপ্পা-" তে অভিনয় করেছিলেন। সে চলচ্চিত্রে তিনি কান্নার স্ত্রী নীলা চরিত্রে অভিনয় করেছিলন। "সান্ত সখু" (১৯৫৫) এবং "রায়রা সোসে" (১৯৫৭) এর মতো ছবিতে সামন্ততান্ত্রিক পিতৃতন্ত্রের বোঝা অনুমান "প্রগতিশীল" রূপে একজন মহিলাকে চিত্রিত করে তিনি নিজেকে একজন প্রধান অভিনেত্রী হিসাবে নিজেকে প্রতিষ্ঠিত করেছিলেন। ১৯৫৯ সালে তিনি "আব্বা আ হুদুগিতে" তার বোন ময়নাবতীর সাথে অভিনয় করেন। ছবিটি কন্নড় সিনেমায় একটি মাইল ফলক হিসেবে বিবেচিত হয়।
নায়িকা হিসেবে অভিনয় শেষে পান্ডারী বাই তার চেয়ে বয়স্ক তারকাদের মায়ের ভূমিকায় অভিনয় শুরু করেন। তাদের বেশিরভাগই তার আগের বছরগুলিতে তার সাথে প্রধান ভূমিকায় অভিনয় করেছিলেন।
নেপটিস জাইদা

পেল গ্রীন সেলার(বৈজ্ঞানিক নাম: "Neptis zaida (Doubleday)") 'নিমফ্যালিডি'(Nymphalidae) গোত্র ও 'লিমেনিটিডিনি' (Limenitidinae) উপ-গোত্রের অন্তর্ভুক্ত প্রজাতি।
পেল গ্রীন সেলার এর প্রসারিত অবস্থায় ডানার আকার ৬৫-৭৫ মিলিমিটার দৈর্ঘ্যের হয়।
ভারতে প্রাপ্ত পেল গ্রীন সেলার এর উপপ্রজাতি হল-
এই প্রজাতি ভারত এর উত্তরাখণ্ড থেকে অরুণাচল প্রদেশ, নেপাল, ভুটান এবং মায়ানমার এর বিভিন্ন অঞ্চলে দেখা যায়।
বাওরিস ইউনিকালার

ব্ল্যাক পেইন্ট-ব্রাশ সুইফট(বৈজ্ঞানিক নাম: "Baoris unicolor (Moore)") 'হেসপারিডি' (Hespaeriidae) বা স্কিপারস (Skippers) গোত্র ও হেসপারিনি (Hesperiinae) উপ-গোত্রের অন্তর্ভুক্ত প্রজাতি। ভারতএ এই প্রজাতির অধীনে কোন উপ-প্রজাতি তালিকাভুক্ত নেই।
ইপথিমা ক্যান্টলিই

গ্রেট ফোর-রিং (বৈজ্ঞানিক নাম: "Ypthima cantliei (Norman)") প্রজাতি "নিমফ্যালিডি" (Nymphalidae) গোত্র ও 'স্যাটিরিনি' (Satyrinae) উপ-গোত্রের অন্তর্ভুক্ত প্রজাপতি।
ত্রিসন্ধ্যা

ত্রিসন্ধ্যা () বা ত্রিসন্ধ্যা পূজা ()
ভারতীয় এবং বালিদ্বীপীয় হিন্দুধর্মে সাধারণভাবে ব্যবহৃত প্রার্থনা। এটি প্রতিদিন তিনবার উচ্চারিত হয়: সন্ধ্যাবন্দনম্ ঐতিহ্যের সাথে সঙ্গতি রেখে সকাল ৬টা, দুপুর ও সন্ধ্যা ৬টা। ত্রিসন্ধ্যা হলো প্রার্থনার আহ্বান।
এই মন্ত্রের প্রথম অংশটি গায়ত্রী মন্ত্র থেকে নেওয়া হয়েছে।
প্রার্থনার আহ্বান

প্রার্থনার আহ্বান (ইংরেজি: "Call to prayer") হল ধর্মের অংশগ্রহণকারীদের দলীয় উপাসনায় যোগ দিতে বা প্রার্থনার প্রয়োজনীয় পরিবেশন শুরু করার জন্য সমন৷ আহ্বান হল যোগাযোগের প্রাচীনতম ধরনগুলির মধ্যে একটি৷ সকল ধর্মেরই প্রার্থনার নিজস্ব ধরন রয়েছে।
প্রতিদিনের ভিত্তিতে, গির্জার ঘণ্টা বাজানো হয় প্রধান খ্রিস্টান সম্প্রদায়গুলিতে নির্দিষ্ট প্রার্থনার সময়ে প্রার্থনা করা হয়, সেইসাথে একটি গির্জার পরিষেবার শুরুতে।
প্রারম্ভিক গির্জায়, উপাসকদের ডাকার জন্য বিভিন্ন পদ্ধতি ব্যবহার করা হত: ভেরী বাজানো, কাঠের তক্তা মারা, চিৎকার করা বা কুরিয়ার ব্যবহার করা। গ্রীক মঠগুলি পরিষেবাগুলি ঘোষণা করার জন্য সেম্যান্ট্রন (ফ্ল্যাট মেটাল প্লেট) বাজবে।
নোলার পলিনাস, প্রারম্ভিক গির্জার পিতা-কে ঐতিহ্যগতভাবে ভক্তিতে ঘণ্টার ব্যবহার প্রবর্তনের কৃতিত্ব দেওয়া হয়। স্টিপল বেলগুলি ক্যাম্পানাস নামে পরিচিত ছিল। যাইহোক, পলিনাসকে কৃতিত্ব দেওয়া উদ্ভাবনটি সম্ভবত রেমেসিয়ানার নিসেটাসের কাজ, এবং সম্ভবত পশ্চিম থ্রেসের উচ্চভূমিতে বেসি দ্বারা ব্যবহৃত গীর্জাগুলিতে ব্যবহৃত হয়। ৬০৪ খ্রিস্টাব্দে, পোপ সাবিনিয়ান ক্যানোনিকাল ঘন্টায় ঘণ্টা বাজানো এবং ইউক্যারিস্ট উদযাপনের প্রবর্তন করেন। তাদের ব্যবহার দ্রুত ছড়িয়ে পড়ে কারণ ঘন্টাগুলি কেবল উপাসনার আহ্বানের সংকেত দেয় না, তবে বিপদের সময় ব্যবহার করা যেতে পারে।
রোমান টিনটিনাবুলি নকল ধাতু থেকে তৈরি এবং আকারে বড় ছিল না। ৭ম শতাব্দীর শেষের দিকে, ক্যাম্পানিয়া ও নোলা থেকে উদ্ভূত বড় ঘণ্টা ঢালাই করা হয়। ঘণ্টাগুলি ফলস্বরূপ শহরগুলি থেকে ক্যাম্পানা এবং নোলা নামগুলি নিয়েছিল। মধ্যযুগের প্রথম দিকে, গির্জার ঘণ্টা বাজানো সাধারণ হয়ে ওঠে ইউরোপের বাকি অংশে, এবং সম্ভবত আইরিশ ধর্মপ্রচারকদের এবং তাদের কেল্টিক প্রভাব দ্বারা ছড়িয়ে পড়েছিল।
আযান হল নামাজের জন্য ইসলামিক দাওয়াত। বিভিন্ন ভাষায় এর বিভিন্ন নাম রয়েছে। এটি দিনের নির্ধারিত সময়ে একজন মুয়াযযিন দ্বারা পাঠ করা হয়। ঈদুল ফিতর ও ঈদুল আযহার ধর্মীয় ছুটির দিনে বেশিরভাগ দিনে এবং সারাদিনে দিনে পাঁচবার মসজিদ থেকে উচ্চস্বরে আযান পাঠ করা হয়, ঐতিহ্যগতভাবে মিনার থেকে।
ফরয (ফরজ) নামাযের (সালাহ) জন্য মসজিদে প্রবেশের জন্য এটিই প্রথম আহ্বান মুসলিমদের। দ্বিতীয় ডাক, যা ইক্বামাহ্‌ নামে পরিচিত, মসজিদের মধ্যে থাকা লোকদের নামাজের শুরুতে লাইনে দাঁড়ানোর জন্য ডাকে। প্রতিটি মসজিদে একাধিক উচ্চস্বরে আযান উচ্চারণের পিছনে মূল উদ্দেশ্য হল সকলের কাছে ইসলামিক বিশ্বাসের সহজে বোধগম্য সারসংক্ষেপ উপলব্ধ করা।
ভারতীয় হিন্দুধর্ম, নেপালি হিন্দুধর্ম এবং বালিদ্বীপীয় হিন্দুধর্মে, ত্রিসন্ধ্যা হল প্রার্থনা যা প্রতিদিন তিনবার করা হয়: সন্ধ্যায় ছ'টা, দুপুর এবং সন্ধ্যায় ছয়টা, সন্ধ্যাবন্দনম্ ঐতিহ্যের সঙ্গে মিল রেখে। ত্রিসন্ধ্যা হল প্রার্থনার আহ্বান।
বারেচু হল ইহুদি প্রার্থনা সেবার শুরু। এটি প্রার্থনার আহ্বান হিসাবে কাজ করে, এবং সকাল ও সন্ধ্যার ইহুদি প্রার্থনা সেবা (শেমা, শাচরিত ও মারিভ) এর আশীর্বাদের আগে এবং তাওরাত পাঠে প্রতিটি আলিয়ার আগে পাঠ করা হয়।